
转讜住驻讜转




	讘讗讻讬诇讛 诪专讜讘讛. 讚' 诪讬诇讬谉 讻讱 驻讬专砖''讬 讜诇讬 谞专讗讛 讚讝讛 诪讜注讟 讬讜转专 诪讗讻讬诇讛 诪讜注讟转 讗诇讗 谞专讗讛 诇驻专砖 讗讬驻讻讗 讗讻讬诇讛 诪专讜讘讛 讻诇 讝诪谉 砖讛讜讗 爪诪讗 讚讗讬谉 砖诐 拽爪讘讛 讗讘诇 诪讜注讟 讚' 诪讬诇讬谉: 讜讛讬讬转诐 拽讚讜砖讬诐 讗诇讜 诪讬诐 讗讞专讜谞讬诐. 讚讜拽讗 诇讛诐 砖讛讬讜 专讙讬诇讬谉 诇讬讟讜诇 讬讚讬讛诐 讗讞专 讛住注讜讚讛 诪驻谞讬 诪诇讞 住讚讜诪讬转 讗讘诇 讗谞讜 砖讗讬谉 诪诇讞 住讚讜诪讬转 诪爪讜讬 讘讬讚讬谞讜 讜讗讬谉 讗谞讜 专讙讬诇讬谉 诇讬讟讜诇 讗讞专 讛住注讜讚讛 讗讬谉 讛谞讟讬诇讛 诪注讻讘转 注诇讬谞讜 诇讘专讱 讜诪讬讛讜 讗谞砖讬诐 诪注讜谞讙讬诐 讛专讙讬诇讬谉 诇讬讟讜诇 讬讚讬讛谉 讗讞专 讛住注讜讚讛 讜讚讗讬 诇讛诐 诪注讻讘转 讛谞讟讬诇讛 诇讘专讱 讘专讻转 讛诪讝讜谉 讜爪专讬讻讬诐 诇讬讟讜诇 讗转 讬讚讬讛诐 拽讜讚诐 讘讛诪''讝:




专讘 谞住讬诐 讙讗讜谉

讻讚讬 砖讬讻讬专 讘讬谉 诪诇讜讝诪讗 砖诇 讟讘专讬讗 诇诪诇讜讝诪讗 砖诇 爪讬驻讜专讬. 讛讗 驻讬专砖讜讛 讘转诇诪讜讚 讗专抓 讬砖专讗诇 讻讚讬 砖讬讛讗 讬讜讚注 诇讛讘讞讬谉 讘讬谉 诪讟讘注 诇诪讟讘注 讜讘讙诪' 讚讗讬谉 注讜诪讚讬谉 [讘讬专讜砖诇诪讬 讛诇讻讛 讘] 讗诪专讜 讛注讜谞讬谉 讗诪谉 爪专讬讻讬谉 诇讬转谉 注讬谞讬讛诐 讘谞专 讜注讬谞讬讛诐 讘讻讜住:






专砖讘"讗

讛讬转讛 讗讜专 讟诪讜谞讛 诇讜 讘讞讬拽讜 讗讜 讘驻谞住 讗讜 砖专讗讛 砖诇讛讘转 讜讗讬谉 诪砖转诪砖 诇讗讜专讛 讗讜 诪砖转诪砖 诇讗讜专讛 讜诇讗 专讗讛 砖诇讛讘转 讗讬谉 诪讘专讱 注讚 砖讬专讗讛 砖诇讛讘转 讜诪砖转诪砖 诇讗讜专讛. 谞专讗讛 讚驻谞住 讗讬谞讜 讻注讬谉 注砖砖讬转 砖专讜讗讛 讛砖诇讛讘转 诪转讜讱 讛注砖砖讬转 讚讛讛讬讗 讻专讜讗讛 砖诇讛讘转 讞砖讘讬谞谉 诇讬讛, 讜讗注"驻 砖讙讜祝 讛注砖砖讬转 诪驻住讬拽, 讗驻讬诇讜 讛讻讬 专讗讬讛 讞砖讘讬谞谉 诇讬讛. 讜讻讗讜转讛 砖讗诪专讜 讘砖诇讛讬 诪讬 砖诪转讜 (诇注讬诇 讘专讻讜转 讻讛, 讘) 讗诪专 专讘讗 爪讜讗讛 讘注砖砖讬转 诪讜转专 诇拽专讜转 拽"砖           讻谞讙讚讛, 注专讜讛 讘注砖砖讬转 讗住讜专 诇拽专讜转 拽"砖 讻谞讙讚讛, 诪"讟 爪讜讗讛 讘讻住讜讬 转诇讬讗 诪诇转讗 讜讛讗 诪讻住讬讗, 注专讜讛 讜诇讗 讬专讗讛 讘讱 注专讜转 讚讘专 讻转讬讘 (讚讘专讬诐 讻讙, 讟讜) 讜讛讗 诪转讞讝讬讗. 讜注讜讚 讚讛讗 诇讗 诪砖讻讞 诪砖转诪砖 诇讗讜专讛 讜诇讗 专讗讛 砖诇讛讘转 讗诇讗 讻讚拽讬讬诪讗 讘拽专谉 讝讜讬转, 讜讗诐 讗讬转讗 诪砖讻讞转 诇讛 讘讗讜专 讟诪讜谞讛 讘驻谞住 讗讜 讘注砖砖讬转 砖讗讬谞讜 专讜讗讛 砖诇讛讘转 诪诪砖 讗诇讗 讜讚讗讬 讻讚讗诪专谉.
讜砖诇砖讛 讞诇讜拽讬谉 拽转谞讬: 讛讗讞讚, 砖讗讬谞讜 专讜讗讛 砖诇讛讘转 讜诇讗 诪砖转诪砖 诇讗讜专讛 讗注"驻 砖谞专讜 转驻讜砖 讘讬讚讜 讜讛讬讬谞讜 讗讜专 讟诪讜谞讛 讘讞讬拽讜 讗讜 讘驻谞住, 讛讘', 砖诪砖转诪砖 诇讗讜专讛 讜讗讬谞讜 专讜讗讛 砖诇讛讘转 讻讙讜谉 讚拽讬讬诪讗 讘拽专谉 讝讜讬转, 讜讛讙', 专讜讗讛 砖诇讛讘转 讜讗讬谞讜 诪砖转诪砖 诇讗讜专讛 诇诪"讚 讘讚拽讬讬诪讗 讘专讞讜拽 讜诇诪"讚 (讘讚专讘讬讗) [讘讚讻讘讬讗] 讜讗讝诇讗. 讗讘诇 注讜诪讚 讘注砖砖讬转 讜专讜讗讛 砖诇讛讘转 诪转讜讱 讛注砖砖讬转 讛专讬 讝讛 讻专讜讗讛 砖诇讛讘转 讜诪砖转诪砖 诇讗讜专 讜诪讘专讻讬谉 注诇讬讜.



专讘 讛讜讛 诪讘专讱 讗讚讘讬 讗讚讗 讚讬讬诇讗, 讗讘讬讬 讛讜讛 诪讘专讱 讗讚讘讬 讙讜专讬讗 讘专 讞诪讗, 专讘讛 讗讚讘讬 专讘 讘专 讞诪讜讛. 讗讬讻讗 诪"讚 讚诪讛讻讗 砖诪注讬谞谉 讚诇讗 讬讗讜转讜 诪诪砖 讗诇讗 讻诇 砖讬讻讜诇 诇讛砖转诪砖 诇讗讜专讛 讜讗驻讬诇讜 讘专讞讜拽 诪拽讜诐 讚讛谞讬 讻讜诇讛讜 讘专讞讜拽 诪拽讜诐 讛讜讗 讜讗驻"讛 诪讘专讻讬谉 注诇讬讜. 讜诇讬转讗, 讚专讘 讚诪讘专讱 讗讚讘讬 [讗讚讗] 讚讬讬诇讗, 讗讝讬诇 诇讟注诪讬讛 讚讗诪专 诇讗 讬讗讜转讜 诪诪砖, 讜专讘讛 讜讗讘讬讬 谞诪讬 讻讜转讬讛 住讘讬专讗 诇讛讜. 讜讗谞谉 讻专讘讗 拽讬讬诪讗 诇谉 讜讻注讜诇讗 讜讞讝拽讬讛 谞诪讬 讚诪驻专砖讬 讜讬讗讜转讜 诇讗讜专 讘注讬谞谉. 讜驻砖讟讛 讚诪转谞讬转讬谉 谞诪讬 讛讻讬 诪砖诪注 讚拽转谞讬 注讚 砖讬讗讜转讜 诇讗讜专讜, 讜讻"驻 讙讗讜谉 讝"诇. 讜讛谞讬 诪转谞讬讬转讗 讚诇注讬诇 讚讛讬讛 诪讛诇讱 讞讜抓 诇诪讚讬谞讛 讜讻讜', 讗驻砖专 谞诪讬 讚讛谞讛讜 讘砖讬讻讜诇 诇讛砖转诪砖 诇讗讜专谉 诪讬讬专讬. 讜讻"讻 讛专讗讘"讚 讝"诇.



讗专"讬 讗诪专 专讘 讗讬谉 诪讞讝讬专讬谉 注诇 讛讗讜专 讻讚专讱 砖诪讞讝讬专讬谉 注诇 讛诪爪讜转. 讻转讘 讛专讗讘"讚 讝"诇: 讜讻诇 砖讻谉 注诇 讛讘砖诪讬诐 讚讗讬谞讛 讗诇讗 讛谞讗讛 讚谞驻砖讬讛, 讜讗讜专 讚谞拽讟 诇专讘讜转讗 谞拽讟讬 讚讻讬讜谉 讚注诇 讛讗讜专 讚诪注砖讛 讘专讗砖讬转 诪讘专讱, 住诇拽讗 讚注转讱 讗诪讬谞讗 诇讬讛讚专 拽讗 诪砖诪注 诇谉 讚诇讗. 讜讛谞讬 诪讬诇讬 讘诪讜爪讗讬 砖讘转, 讗讘诇 注诇 讗讜专 砖砖讘转 讘讬讜诐 讛讻讬驻讜专讬诐 讗讬讻讗 诇诪讬诪专 讚诪讛讚专, 诇驻讬 砖讛讬讗 讻讘专讻转 讛讘讚诇讛 砖诪讘专讱 诇讘讜专讗 讬转讘专讱 砖讛讘讚讬诇 诇谞讜 讘讬谉 讝讛 讛讬讜诐 诇砖讗专 讛讬诪讬诐 砖讻诇 讛讬讜诐 讛讬讬谞讜 讗住讜专讬诐 诇讛砖转诪砖 讘讜 讜注讻砖讬讜 讗谞讜 诪讜转专讬谉 讘讜.



诪讞诇讜拽转 讘砖讜讻讞 讗讘诇 讘诪讝讬讚 讚讘专讬 讛讻诇 讬讞讝讜专 诇诪拽讜诪讜. 讜讚讜拽讗 讘驻转 讜讻住转诪讗 讚诪转谞讬转讬谉 讚拽转谞讬 诪讬 砖讗讻诇, 讗讘诇 讬讬谉 讗讬谉 爪专讬讱 诇讞讝讜专 诇诪拽讜诪讜. 讜讛讜讗 讛讚讬谉 诇讗讜讻诇 注谞讘讬诐 转讗谞讬诐 讜专诪讜谞讬诐 砖讻诇 砖讗讬谞讜 讟注讜谉 讗诇讗 讘专讻讛 讗讞转 诇讘住讜祝 讗讬谉 讟注讜谉 讘专讻讛 诇讗讞专讬讜 讘诪拽讜诪讜. 讗诇讗 砖专讗讬转讬 诇专讘谞讜 讗诇驻住讬 讝"诇 砖讻转讘 讘驻专拽 注专讘讬 驻住讞讬诐 (驻住讞讬诐 拽讗, 讘), 讚讘专讬诐 砖讟注讜谞讬谉 讘专讻讛 诇讗讞专讬讛诐 讘诪拽讜诪谉 讻讙讜谉 驻转 讜诪讬谞讬 讚讙谉, 砖讗讬谉 讟注讜谞讬谉 讘专讻讛 诇讗讞专讬讛诐 讘诪拽讜诪谉 讻讙讜谉 讬讬谉 讜砖讗专 诪讬谞讬 驻讬专讜转. 讜讘转讜住' 谞专讗讛 讻住讘专讗 讛专讗砖讜谞讛.



讘注讬讚谉 诪讬驻讟专讬谞讛讜 注讜谞讬谉. 驻讬专讜砖: 讘砖注讛 砖诪讘专讻讬谉 诇驻讟讜专 注爪诪谉 注诇 讗讻讬诇转谉, 讗祝 注诇 驻讬 砖讗讬谞讛 讗诇讗 诇讞讬谞讜讱 讚诪讻诇 诪拽讜诐 讞谞讜讱 诪爪讜讛 讛讬讗. 讜专讘谞讜 砖诇诪讛 讝讻专讜谞讜 诇讘专讻讛 驻讬专砖 讘砖注讛 砖诪讘专讻讬谉 讻砖诪驻讟讬专讬谉 讘讘讬转 讛讻谞住转 讗讜 讘砖注讛 砖拽讜专讬谉 讘转讜专讛.





专讬讟讘"讗

讛讬讛 讗讜专 讟诪讜谉 讘讞讬拽讜. 拽诪"诇 讚讗注"讙 讚讗讜讞讝讜 讘讬讚讜 讘讞诪讜诐 讗讬谞讜 诪讘专讱. 讗讜 讘驻谞住 讬砖 砖讗诪专讜 砖讗讬谞讜 注砖砖讬转 讚讜讚讗讬 讘注砖砖讬转 诪讘专讱 讻讬讜谉 砖专讜讗讛 砖诇讛讘转 砖讘驻谞讬诐 讻讚讗诪专讬谞谉 讘驻' 诪讬 砖诪转讜 讙讘讬 注专讜讛 讘注砖砖讬转, 讗诇讗 驻谞住 讛讜讗 讻诇讬 砖诪讜谞讞 讘讜 砖讗讬谞讜 专讜讗讛 砖诇讛讘转 讻诇诇. 讗讘诇 讘讬专讜砖诇诪讬 诪爪讗转讬 讛讬讛 讗讜专 讟诪讜谉 讘讞讬拽讜 讗讜 讘驻谞住 讗讜 诇转讜讱 住驻拽诇专讬讗 讜讝讛讜 讻注讬谉 注砖砖讬转: 



讜讛讗 讚讗诪专讬谞谉 讚讙讞诇讬诐 诇讜讞砖讜转 诪讘专讱 注诇讬讛谉 讻诇 砖诪讻谞讬住 诇转讜讻谉 拽讬住诐 讜讚讜诇拽 诪讗诇讬讜. 讗讬讬专讬 讻砖注砖讜讬讜转 诇讛讗讬专 讜讻讬讜谉 砖讛谉 诇讜讞砖讜转 注讚 砖讛拽讬住诐 讚讜诇拽 诪讗诇讬讜 讻砖诇讛讘转 讞砖讬讘讬 讜诇讗 讻讙讞诇转. 讜讛专讗讘"讚 讝"诇 讻转讘 讚讻诇 讗讜专 砖讗讬谞讜 注砖讜讬 诇讻讘讜讚 讗注驻"讬 砖讛讜讗 诇讛讬住拽 讜诇讗 诇讛讗讬专 诪讘专讻讬谉 注诇讬' 讻诇 砖讛讜讗 讻砖诇讛讘转. 讜拽讬讬"诇 讚讗讬谉 诪讘专讻讬谉 注诇 讛讗讜专 注讚 砖讬讗讜转讜 诪诪砖 诇讗讜专讜. 讻诇讜诪专 砖讬讛讗 拽专讜讘 诇讜 讘讻讚讬 砖讬讻讬专 讘讬谉 诪讟讘注 诇诪讟讘注 讻专讘讗 讚讛讜讗 讘转专讗 讜讻诇 讛谞讱 诪转谞讬讗转讗 讚诇注讬诇 讚诪讛诇讱 讞讜抓 诇讻专讱 讻砖讛讜讗 拽专讜讘 讻讝讛 注住拽讬谞谉 讜讻谉 讙讞诇讬诐 诇讜讞砖讜转 讘砖专讗讜讬讜转 诇讻讱 诇讛讻讬专 讘讛谉 讘讬谉 诪讟讘注 诇诪讟讘注, 讜诇讗 拽讬讬"诇 讻专讘 讬讛讜讚讛 讜讛谞讱 讗讞专讬谞讬 讚讗诪专讬 讻诇 砖注讜诪讚 讗爪诇讜 讜诪砖转诪砖 诇讗讜专讜 诪讘专讱 注诇讬' 讗驻讬诇讜 讘专讞讜拽 诪拽讜诐. 讜诪讬讛讜 诇讗 讘注讬谞谉 诪砖转诪砖 诪诪砖 讗诇讗 讻诇 砖讛讜讗 讘讻注讬谉 砖讬注讜专讗 砖驻讬专砖谞讜 讜讻谉 讚注转 讛专讗讘"讚 讝"诇. 讜拽讬讬"诇 讚讗讬谉 诪讞讝专讬谉 注诇 讛讗讜专 讻讚专讱 砖诪讞讝专讬谉 注诇 讛诪爪讜转 讜讛"讛 讗讛讚诐 讚讛谞讗讛 讚谞驻砖讬讛 讛讬讗 讜讗讬谉 诪讞讝专讬谉 注诇讬讛 讜讻诇 讚讻谉 谞诪讬 讛讜讗 讗讘诇 注诇 讛讗讜专 砖讛讬讗 讻讘专讻转 砖讘讞 住"讚 谞讬讛讚专 拽诪"诇. 讛专讗讘"讚 讝"诇. 讜讘注谞讬谉 讘专讻转 讛讗讜专 讻转讘 讛专诪讘"谉 讝"诇 砖讗讬谞讛 讘专讻转 讛谞讛谞讬谉 讚讗"讻 讻诇 砖谞讛谞讛 诪诪谞讜 讬讘专讱 注诇讬讜 讜讗驻讬' 讘讻诇 讛诇讬诇讜转 讗诇讗 砖诇讗 讞讬讬讘讜 讞讻诪讬诐 讘专讻转 讛谞讛谞讬谉 讗诇讗 讘讛谞讗讜转 砖谞讻谞住讜转 诇讙讜祝 讻讙讜谉 讗讻讬诇讛 讜专讬讞 砖讛谞砖诪讛 谞讛谞讬转 诪诪谞讜 讗讘诇 砖讗专 讚讘专讬诐 讗注驻"讬 砖讬砖 讘讛谉 讛谞讗讛 诇讗 讜讘专讻转 讛讗讜专 讗讬谞讛 讗诇讗 讻注讬谉 砖讘讞 讻讘专讻转 讬讜爪专 讛诪讗讜专讜转 讜讘讜专讗 讞讜砖讱 讚诇驻讬 砖讗讬谉 讗讚诐 讬讻讜诇 诇讛砖转诪砖 讘诇讬诇讛 讗诇讗 讘讗讜专 讛讗砖 讜讛讗讬 讛讗砖 讘诇讬诇讛 讻诪讜 讗讜专 讛砖诪砖 讘讬讜诐 讜讘讚讬谉 讛讬讛 砖讬讘专讱 讘讻诇 诇讬诇讛 讗诇讗 讻讬讜谉 砖转砖诪讬砖讜 砖诇 讗砖 爪专讬讻讬谉 诇讜 讗祝 讘讬讜诐 讜诪砖转诪砖讬谉 讘讜 讻诇 讛讬讜诐 诇讗 专讗讜讬 诇讜诪专 砖讬讘专讱 注诇讬讜 讗讞专 砖注讚 注讻砖讜 谞砖转诪砖 讘讜 讜诇讗 讘讬专讱 讻注讬谉 讬讜砖讘 讘讞谞讜转讜 砖诇 讘讜砖诐 讜讻注讬谉 讘专讻转 讛砖讘讞 砖讗讬谞讛 讗诇讗 讘讝诪谉 砖专讜讗讛讜 诇驻专拽讬诐 讗讘诇 讘诪讜爪讗讬 砖讘转 讜讬讜诐 讛讻驻讜专讬诐 砖注讚 注讻砖讬讜 诇讗 谞砖转诪砖 讘讜 专讗讜讬 诇讘专讱 讜诇砖讘讞 讘注转 砖诪砖转诪砖 讘讜 讜诪驻谞讬 讝讛 讗讬谉 诪讞讝专讬谉 注诇 讛讗讜专 讻诪讜 砖诪讞讝专讬谉 诇讘专讱 讘专讻转 讛砖讘讞 讗诇讗 讘砖注讛 砖专讜讗讛 讘诪拽专讛 讬讘专讱, 讜诪讛 砖讗讬谉 诪讘专讻讬谉 讘讗讜专 讛讬讜爪讗 诪谉 讛注爪讬诐 讜诪谉 讛讗讘谞讬诐 讘讬讜诐 讛讻驻讜专讬诐 诪驻谞讬 砖讗讬谉 讗谞讜 诪砖讘讞讬谉 讘诪注砖讛 讘专讗砖讬转 讗诇讗 注诇 诪讛 砖谞讘专讗 讘讗讜转讛 砖注讛 讜讛讜讜讛 讻诇 砖注讛 讗讘诇 诪讛 砖讬讜爪讗 诪谉 讛注爪讬诐 讜诪谉 讛讗讘谞讬诐 讗讬谞讜 诪诪注砖讛 讘专讗砖讬转 讗讘诇 讘诪讜爪讗讬 砖讘转 诪驻谞讬 砖讛讬转讛 转讞诇转 讘专讬讬转讜 讘讝讜 讛诇讬诇讛 讜诪谉 讛讗讘谞讬诐 讬爪讗 砖讛拽讬砖谉 讝讜 讘讝讜 讻讚讗讬转讗 讘驻专拽讬 讚专' 讗诇讬注讝专 讻讬讜谉 讚讻谉 专爪讜 诇专诪讜讝 诇讝讛 讘讘专讻讛. 讜诪"诪 讘讬谉 讘砖讘转 讘讬谉 讘讬讜诐 讛讻驻讜专讬诐 讗讬谉 诪讘专讻讬谉 注诇 讗讜专 砖诇讗 砖讘转 讚讻讬讜谉 砖诇讗 砖讘转 讜诇讗 驻住拽 转砖诪讬砖讜 讛讜讛 诇讬讛 讻砖讗专 讛诇讬诇讜转 讜讗祝 注诇 讙讘 砖砖讬诪砖 诇讞讬讛 讗讜 诇讞讜诇讛 讗讜 注砖砖讬转 讚讜诇拽转 诪"诪 讻讬讜谉 砖注讻砖讜 谞讬转讜住祝 讛讬转专 专讗讜讬 诇讘专讱 注诇讬讜: 



诪讬 砖讗讻诇 讜砖讻讞 讜诇讗 讘讬专讱 讘"砖 讗讜诪专讬诐 讬讞讝讜专 诇诪拽讜诪讜 讜讬讘专讱. 讬砖 讗讜诪专讬诐 讚讘讻诇 讚讘专 砖讟注讜谉 讘专讻讛 诇讗讞专讬讜 诪谉 讛转讜专讛 讗诪专讬谞谉 讚爪专讬讱 诇讞讝讜专 诇诪拽讜诪讜 诇讘"砖 讘砖讜讻讞 讜诇讘"讛 讘诪讝讬讚. 讜讛专讘 讗诇驻讗住讬 讝"诇 讻转讘 讘注专讘讬 驻住讞讬诐 讟注讜谞讬谉 讘专讻讛 诇讗讞专讬讛诐 讘诪拽讜诪谉 讻讙讜谉 驻转 讜诪讬谞讬 讚讬讬住讗 讗讬谉 讟注讜谞讬谉 讘诪拽讜诪谉 讻讙讜谉 讬讬谉 讜砖讗专 诪讬谞讬 驻讬专讜转. 讜讬砖 讗讜诪专讬诐 讚讚讜拽讗 驻转 砖讞讬讬讘 讘讙' 讘专讻讜转 讛讞诪讬专讜 讜诇讗 讘讚讘专 讗讞专: 



注讚 诪转讬 讬讘专讱 注讚 砖讬转注讻诇 讛诪讝讜谉 讘诪注讬讜, 讜讗专"讝 讻诇 讝诪谉 砖讗讬谞讜 专注讘. 讜讛讗诪专 专讬砖 诇拽讬砖 诇注讬讻讜诇 讻讚讬 讛讬诇讜讱 讚' 诪讬诇讬谉 讜讛讗 讚诇讗 诪谞讬 诇讛 讘讛讚讬 诇讙讘诇 讜诇转驻诇讛 讚讗诪专 专讬砖 诇拽讬砖 讙讜驻讬讛 诪砖讜诐 讚诇讗 驻住讬拽讗 诇讬讛 讚讗讬讻讗 讞讬诇讜拽 讘讬谉 讗讻讬诇讛 诪专讜讘讛 诇诪讜注讟转 讗讬 谞诪讬 讚诇讗 讚诪讬 讚讛转诐 讚' 诪讬诇讬谉 讚讜拽讗 讜讛讻讗 砖讬注讜专 讻讚讬 讚' 诪讬诇讬谉: 



讗住讬拽谞讗 讚讞讬讬讘 诇注谞讜转 讗诪谉 讗注驻"讬 砖讗讬谞讜 诪讞讜讬讬讘 讘讘专讻讛 讜讘诇讘讚 砖讬砖诪注 讛讞转讬诪讛 讗讘诇 诪讬 砖诪讞讜讬讬讘 爪专讬讱 诇砖诪讜注 讻诇 讛讘专讻讛: 



讗讞讚 讛诪讘专讱 讜讗讞讚 讛注讜谞讛 讗诪谉 讘诪砖诪注. 诪讜讗讻诇转 讜砖讘注转 讜讘专讻转 讗诇讗 砖诪诪讛专讬谉 砖讻专 诇诪讘专讱 讜讻讜':



讜讛"诪 讘注讬讚谉 讚讙诪专讬. 驻讬专讜砖 砖诇讜诪讚讬谉 讗讘诇 讘注讬讚谉 诪讬驻讟专讬谞讛讜 讻诇讜诪专 砖讛诐 诪讘专讻讬谉 诇驻讟讜专 注爪诪谉 讗注驻"讬 砖讗讬谉 诇讛诐 讞讬讜讘 讗诇讗 砖讗讘讬讛诐 诪讞谞讻谉 注讜谞讬谉 讗讞专讬讛诐 讗诪谉 讻谉 驻讬专砖 讛专讗讘"讚 讝"诇. 讜专砖"讬 讝"诇 讙专讬住 讗驻讟专讬谞讛讜. 讜驻讬' 砖讗讜诪专讬诐 讛驻讟专讛 讘爪讘讜专 讜拽诪"诇 讚讻讬讜谉 讚转拽讜谉 专讘谞谉 讚拽讟谉 讬讻讜诇 诇讛驻讟讬专 注讜谞讬谉 讗诪谉 讗讞专讬讜. 讜讛专讗讘"讚 讝"诇 讛拽砖讛 讚讗"讻 讗驻讬' 拽讜专讗 讘转讜专讛 谞诪讬 讚讛讗 转谞谉 拽讟谉 拽讜专讗 讘转讜专讛 讜诪转专讙诐 讜诪讗讬 砖谞讗 讛驻讟专讛 讚谞拽讟: 



讻砖诐 砖讛诪讝讜讛诐 驻住讜诇 诇注讘讜讚讛 讻讱 讬讚讬诐 诪讝讜讛诪讜转 驻住讜诇讜转 诇讘专讻讛. 讜讬诇驻讬谞谉 诇讛 诪诪讗讬 讚讻转讬讘 讜讛讬讬转诐 拽讚讜砖讬诐. 讜诪砖诪注 讚讜拽讗 讛诪讘专讱 讗讘诇 讛讗讞专讬诐 讗讬谞谉 爪专讬讻讬谉 诇讬讟讜诇 讬讚讬讛诐 讚讗讞专讬谞讬 转拽谞转讗 讚专讘谞谉 讛讬讗 讻讚诪砖诪注 讘讞讜诇讬谉 讜讚讬 诇讛诐 诇讬讟讜诇 讬讚讬讛诐 讗讞专 讘专讻讛. 讜讬砖 诪讬 砖讻转讘 讚讚讜拽讗 诇讚讬讚讛讜 砖讛讬讛 讚专讻诐 诇讬讟讜诇 讬讚讬讛诐 讜诇住讜讱 砖诪谉 讜讗讬 诇讗 谞讟讬诇 讛讜讬 诪讝讜讛诐 讗讘诇 诇讚讬讚谉 诇讬转 诇谉 讘讛. 讜谞诪爪讗 讘转砖讜讘讜转 讛讙讗讜谞讬诐 讚诪讬诐 讗讞专讜谞讬诐 诪讘专讱 注诇讬讛诐 注诇 专讞讬爪转 讬讚讬诐. 讜讘讚讘专讬 讛讙讗讜谞讬诐 讛讗讞专讜谞讬诐 讜讘讛诇讻讜转 专讘讬谞讜 讗诇驻住讬 讝"诇 诪讬诐 讗讞专讜谞讬诐 讞讜讘讛 讜讗讬谉 讟注讜谞讬谉 讘专讻讛. 讜讻转讘 讛专讗讘"讚 讝"诇 讚诇讗 驻诇讬讙讬 讚讻诇 讛讬讻讗 砖讗讻诇 转讘砖讬诇 讜讻讬讜爪讗 讘讜 砖讬讚讬讜 诪讝讜讛诪讜转 诪讘专讱 注诇讬讛诐 讚讛讗 诪拽专讗 谞驻拽讗 讜讚讜拽讗 讛诪讘专讱 诇讘讚讜 讗讘诇 讗诐 诇讗 讗讻诇 讚讘专 诪讝讜讛诐 讗讬谞讜 讞讬讬讘 诇讬讟讜诇 诪驻谞讬 讝讜讛诪转讜 讗诇讗 诪驻谞讬 诪诇讞 住讚讜诪讬转 砖讝讜 讗讬谞讜 诪爪讜讛 讗诇讗 讞讜讘讛 诇砖诪讜专 讙讜驻讜 讜讗讬谉 诪讘专讻讬谉 注诇讬讛 讜讚讬 诇讜 诇讬讟讜诇 讬讚讬讜 讗驻讬' 诇讗讞专 讘专讻讛:





讛诪讗讬专讬

鈥�b>讛诪砖谞讛 讛砖诪讬谞讬转 讜讛讻讜谞讛 讘讛 诇讘讗专 讘讛 注谞讬谉 讛谞专 讜诇讜诪专 砖讗讬谉 诪讘专讻讬谉 注诇 讛谞专 注讚 砖讬讗讜转讜 诇讗讜专讜 讻诇讜诪专 注讚 砖讬讻讬谉 注爪诪讜 讻诇 讻讱 诇讛转拽专讘 诇讜 砖讬讜讻诇 诇讛砖转诪砖 诇讗讜专讜 诪诪拽讜诪讜 讜诇讛讻讬专 讘讬谉 诪讟讘注 诇诪讟讘注 讗注"驻 砖诇讗 谞砖转诪砖 讜讝讛讜 讛拽专讜讬 讘讙诪' 讬讗讜转讜 诪诪砖 讜诪讛 砖讘讬讗专谞讜 讘专讜讗讛 讗讜专 讞讜抓 诇诪讚讬谞讛 砖讛讜讗 讘专讞讜拽 诪拽讜诐 诪驻专砖讬诐 讗讜转讛 讘讗讜专讛 讙讚讜诇讛 砖讗祝 讛讜讗 讬讻讜诇 诇讛砖转诪砖 讘讛 诪诪拽讜诪讜, 讜专讘 讬讛讜讚讛 讗诪专 讘讙诪' 诇讗 讬讗讜转讜 诪诪砖 讗诇讗 讻诇 砖专讜讗讛 讗讜转讜 讗注"驻 砖讗讬谉 讬讻讜诇 诪诪拽讜诪讜 诇讛砖转诪砖 诇讗讜专讛 讛讜讗讬诇 讜讗诇讜 诪转拽专讘 诇讜 讛讬讛 专讗讜讬 诇讛砖转诪砖 诇讗讜专讜, 讜讗讬谉 讛诇讻讛 讻谉 讗诇讗 讬讗讜转讜 诪诪砖, 讜讻谉 诪讬 砖诪驻专砖 讬讗讜转讜 诪诪砖 砖讬砖转诪砖 讘讛 讜诪讘讬讗 专讗讬讛 诪诪讛 砖讗诪专讜 讘讘"专 诪谞讬谉 砖讗讬谉 诪讘专讻讬谉 注诇 讛讗讜专 注讚 砖讬讗讜转讜 诇讗讜专讜 砖谞讗' 讜讬专讗 讜讬讘讚诇, 讻转讘讜 讙讚讜诇讬 讛诪驻专砖讬诐 砖讛讜讗 砖讘讜砖 砖讛拽讘"讛 诇讗 谞砖转诪砖 诇讗讜专讛 讗诇讗 砖谞专讗讬转 注诪讜 讻讚讻转讬讘 讜谞讛讜专讗 注诪讬讛 砖专讬, 讜讻谉 讘讝讜 讛讜讗讬诇 讜诪诪拽讜诪讜 讬讻讜诇 诇讛砖转诪砖 讘讛 讗注"驻 砖诇讗 谞砖转诪砖, 讜讗讬谉 诇驻住讜拽 讚诇讗讜 讬讗讜转讜 诪诪砖 诪讚专讘 讬讛讜讚讛 讛讜讗 诪讘讚专讱 讚谞讜专讗 讚讘讬 讗讚讗 讚讬讬诇讗 讗注"驻 砖讛讬讛 专讞讜拽 诪诪谞讛 讜讻谉 专讘讛 讗讚讘讬 讙讜专讬讗 讘专 讞诪讗 讜讗讘讬讬 讗讚讘讬 讘专 讞讘讜 [讛讙"讛 讘讙诪' 讗讬转讗 讘专 讗讘讜讛] 讚讛讛讬讗 专讘 讬讛讜讚讛 诇讟注诪讬讛 讚讗诪专 诇讗 讬讗讜转讜 诪诪砖 讜专讘讛 讜讗讘讬讬 住讜讘专讬诐 讻诪讜转讜, 讜诪"诪 讛诇讻讛 讻专讘讗 讚讬讗讜转讜 诪诪砖, 讜注讻砖讬讜 谞讛讙讜 诇讛砖转诪砖 诇讗讜专讛 诪拽讜讚诐 讜诇讛住转讻诇 讘爪驻专谞讬诐, 讜讬专讗讛 讛讟注诐 诪转讜讱 砖砖讬注讜专 讬讗讜转讜 诇讗讜专讜 讛讜讗 讛讘讞谞讛 讘讬谉 砖谞讬 讚讘专讬诐 谞转驻砖讟 讛诪谞讛讙 诇讛住转讻诇 讘讛诐 讻讚讬 诇讛讘讞讬谉 讘讬谉 爪驻讜专谉 诇讘砖专, 讜诇讗诇讜 砖讻讜驻驻讬诐 讗爪讘注讜转讬讛诐 诇讛讘讞讬谉 讘讬谉 爪诇 砖诇 讗爪讘注讜转 诇爪诇 砖讗专 诪拽讜诪讜转 砖讘讬讚, 讜讘转砖讜讘转 拽讚诪讜谞讬诐 诪爪讬谞讜 讛讟注诐 诪驻谞讬 砖讛诐 讚讘专讬诐 砖讛讙讚讜诇 诪爪讜讬 讘讛诐 讜诇住讬诪谉 讟讜讘 注讜砖讬谉 讻谉, 讜讘砖诐 诪讚专砖讜转 砖诪注谞讜 砖诪拽讜讚诐 砖讞讟讗 讗讚诐 讛专讗砖讜谉 讛讬讛 讻诇 注讜专讜 讚讜诪讛 诇爪驻讜专谉 讜讻砖讞讟讗 讛驻砖讬讟讜 诪诪谞讜 讜诇讗 讛砖讗讬专 诇讜 诪诪谞讜 讗诇讗 讘专讗砖讬 讗爪讘注讜转讬讜 讜讻砖谞讘专讗 讛讗讜专 讘诪讜爪讗讬 砖讘转 讜谞住转讻诇 讘讜 讜专讗讛 砖谞砖讗专 诇讜 诪诪谞讜 讜砖诪讞 讜诪转讜讱 讻诇 谞讛讙讜 诇讛住转讻诇 讘爪驻讜专谉 讜讬砖 讘讝讛 讛注专讛 诇诪讘讬谞讬诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉 诪讬 砖讛讬讛 诇讜 谞专 讟诪讜谉 讘讞讬拽讜 讗讜 砖讛讬讛 诪讘讬讗讛 讘驻谞住 砖讛讗讜专 砖讜诇讟 讘讞讜抓 讜讗讬谞讜 谞专讗讛 讗讬谉 诪讘专讻讬谉 注诇讬讜, 讜诪讛 砖讘讬讗专谞讜 诇诪注诇讛 讘注砖砖讬转 诪驻专砖讬诐 讗讜转讜 讘砖注爪诪讜 砖诇 讗讜专 谞专讗讛 诇讜 讜讻谉 诪讬 砖专讗讛 砖诇讛讘转 讜诇讗 谞砖转诪砖 诇讗讜专讜 讜驻专砖讜讛 讘讙诪' 讻讙讜谉 谞专 砖讛讬讛 诪讬讟驻讟祝 诇讛讻讘讜转 讛讜讗讬诇 讜讞砖讜讱 讻诇 讻讱 注讚 砖讗讬诇讜 讬转拽专讘 诇讜 讗讬谉 讗讜专讛 砖诇讜 砖讜诇讟转 诇讛砖转诪砖 讘讜 讗讬谉 诪讘专讻讬谉 注诇讬讜, 讜讻谉 谞砖转诪砖 诇讗讜专讛 讜诇讗 专讗讛 砖诇讛讘转 讜驻专砖讜讛 讘讙诪' 讻讙讜谉 砖讛砖诇讛讘转 注讜诪讚转 讘拽专谉 讝讜讬转 讗讬谉 诪砖转诪砖 诇讗讜专讛:



讜诇注谞讬谉 讘讬讗讜专 诪讬讛讗 讬砖 砖讜讗诇讬诐 诪讛 讛讜爪专讱 诇讛注诪讬讚 谞砖转诪砖 诇讗讜专讛 讜诇讗 专讗讛 砖诇讛讘转 讘砖注讜诪讚转 讘拽专谉 讝讜讬转 讜讛诇讗 讗祝 讘砖诇 驻谞住 讻谉, 注讚 砖驻专砖讜 砖讛驻谞住 讗讬谉 讗讜专 讛谞专 砖讘转讜讻讜 砖讜诇讟 诪讘讞讜抓 讜讛专讬 讛讜讗 讻谞专 讟诪讜谉 讘讞讬拽讜, 讜砖诇砖讛 讚讬谞讬诐 讛讜讝讻专讜 讘砖诪讜注讛 讝讜, 讗讞讚 砖讗讬谞讜 专讜讗讛 砖诇讛讘转 讜讗讬谞讜 诪砖转诪砖 诇讗讜专讛, 讜讛讜讗 讟诪讜谉 讘讞讬拽讜 讗讜 驻谞住, 讜讛砖谞讬 专讜讗讛 砖诇讛讘转 讜讗讬谉 诪砖转诪砖 诇讗讜专讛 讻讙讜谉 讘专讞讜拽 诪拽讜诐 讗讜 讘砖讛讬讛 住诪讜讻讛 诇讻讘讜讬, 讜讛砖诇讬砖讬 谞砖转诪砖 诇讗讜专讛 讜讗讬谞讜 专讜讗讛 讻讙讜谉 讚拽讬讬诪讗 讘拽专谉 讝讜讬转 讜讛讜讗 讛讚讬谉 诇注砖砖讬转 讙讘讜讛讛 砖讗讬谉 讛砖诇讛讘转 谞专讗讬转 诪诇诪注诇讛, 讜诪"诪 讙讚讜诇讬 讛讚讜专 讻转讘讜 砖讻诇 砖讛砖诇讛讘转 谞专讗讬转 诇讜 讗祝 诪讗讞讜专讬 诪讞讬爪讜转 讛注砖砖讬转 讜诪砖转诪砖 诇讗讜专讛 诪讘专讻讬诐 注诇讬讛 砖讗祝 讝讜 专讗讬讛 讛讬讗 讻诪讜 砖讗诪专讜 爪讜讗讛 讘注砖砖讬转 诪讜转专 诇拽专讜转 砖诪注 讻谞讙讚讛 注专讜讛 讘注砖砖讬转 讗住讜专 诪讗讬 讟注诪讗 爪讜讗讛 讘讻住讜讬 转诇讬讗 诪讬诇转讗 讜讛讗 诪讬讻住讬讗, 注专讜讛 讘专讗讬讛 转诇讬讗 诪诇转讗 讚讻转讬讘 讜诇讗 讬专讗讛 讘讱 注专讜转 讚讘专 讜讛讗 诪转讞讝讬讗:



讘专讻讛 讝讜 砖讛讜转拽谞讛 诇谞专 讘诪讜爪讗讬 砖讘转 诇讗 砖讬讛讗 讗讚诐 爪专讬讱 诇讞讝讜专 注诇 讛谞专 讻讚讬 诇讘专讱 注诇讬讜 讻砖诐 砖讗讚诐 爪专讬讱 诇讞讝讜专 注诇 讛砖讜驻专 讗讜 注诇 讛诇讜诇讘 讗诇讗 砖讗诐 谞讝讚诪谉 诇讜 砖专讗讛 谞专 讞讬讬讘 诇讘专讱 注诇讬讜, 讜诪讙讚讜诇讬 讛诪驻专砖讬诐 驻专砖讜 讻谉 讗祝 讘讘砖诪讬诐, 讜诇讗 注讜讚 讗诇讗 砖注讜砖讬诐 讗讜转讛 拽"讜 砖讗诐 注诇 讛讗讜专 砖诪讘专讻讬诐 注诇讬讜 诪爪讚 砖谞讘专讗 讘诪讜爪讗讬 砖讘转 讜讛讜讗 讝讻专 诇诪注砖讛 讘专讗砖讬转 讗讬谞讜 爪专讬讱 诇讞讝讜专 讗讞专讬讜, 讘砖诪讬诐 砖讗讬谞谉 讗诇讗 诇讛谞讗转 注爪诪讜 诇讗 讻"砖, 讜诪"诪 谞专讗讛 砖注诇 讛讘砖诪讬诐 诪讞讝专讬诐 砖诇讻讘讜讚 砖讘转 讛讜转拽谞讜 诇讛讜讚注转 谞砖诪讛 讬转专讛, 讜讗祝 讛诐 讻转讘讜 砖讘诪讜爪讗讬 讬讜诐 讛讻讬驻讜专讬诐 诪讞讝讬专讬谉 注诇讬讜 砖讗讬谉 讟注诐 讘专讻转 讛讗讜专 讘讗讜转讜 讛驻专拽 诪讟注诐 讘专讬讗转讜 讗诇讗 砖诇讟注诐 砖讛讬讬谞讜 讗住讜专讬诐 讘讜 讻诇 讛讬讜诐 讜注讻砖讬讜 诪讜转专讬诐 讜讛讜讬讗 诇讛 讻注讬谉 讛讘讚诇讛 砖转讘讚讬诇 讘讬谉 讬讜诐 讝讛 诇砖讗专 讬诪讬诐 讟讜讘讬诐 讜诇讚注转讬 讗讬谉 讛讚讘专讬诐 谞专讗讬诐 砖讗"讻 讛讬讛 诇讜 诇讜诪专 讗讬谉 诪讞讝讬专讬诐 注诇 讛讗讜专 讘诪讜爪讗讬 砖讘转 讜诇讗 砖讬讗诪专 住转诐 讗讬谉 诪讞讝专讬谉 注诇 讛讗讜专 讜讗诐 诪驻谞讬 砖谞讗住专 诇谞讜 讜讛讜转专 注讻砖讬讜 讛专讬 谞讻诇诇 讘讻诇诇 讛讘讚诇讛, 讜诪"诪 讻讘专 谞讛讙讜 讻诇 讛注诐 诇讞讝讜专 讗讞专讬讛谉 讜诇讘专讱:



驻讬专砖讜 讘转诇诪讜讚 驻住讞讬诐 砖诪讘专讻讬诐 注诇 讛讗讜专 讘诪讜爪讗讬 讬讜诐 讛讻驻专讬诐 讻砖诐 砖诪讘专讻讬诐 注诇讬讜 讘诪讜爪讗讬 砖讘转 讜讻砖诐 砖讗讬谉 诪讘专讻讬诐 讘诪讜爪讗讬 砖讘转 讗诇讗 注诇 讗讜专 砖砖讘转 诪注讘讬专讛 讻讱 诪讜爪讗讬 讬讜诐 讛讻驻专讬讬诐 讜诪讛 砖讛讜驻专砖 讘讬谞讬讛诐 讛讜讗 砖讘诪讜爪讗讬 砖讘转 诪讘专讻讬诐 讗祝 注诇 讛讗讜专 砖谞讘专讗 注讻砖讬讜 讻讗讜专 讛讬讜爪讗 诪谉 讛注爪讬诐 讜诪谉 讛讗讘谞讬诐 讜讘诪讜爪讗讬 讬讜诐 讛讻驻专讬诐 讗讬谉 诪讘专讻讬谉 讗诇讗 注诇 讗讜专 砖讚诇拽 讻诇 讛讬讜诐 讗讜 砖讛讜讚诇拽 讛讬讜诐 讘讛讬转专 讗讜 砖讛讜讚诇拽 注讻砖讬讜 诪讗讜专 砖讚诇拽 讻诇 讛讬讜诐 讗讜 诪讗讜专 砖讛讜讚诇拽 讘讛讬转专, 讜讟注诐 讛讚讘专讬诐 诇讚注转讬 砖讟注诐 讘专讻转 讛讗讜专 讗讬谞讛 砖讜讛 诇砖谞讬讛诐 砖讘专讻转 讛讗讜专 讘诪讜爪讗讬 砖讘转 讛讜讗 注诇 砖诐 砖讛讗讜专 谞讘专讗 讘诪讜爪讗讬 砖讘转 讜讻"砖 讝讛 砖转讞诇转 讘专讬讬转讜 讘诪讜爪讗讬 砖讘转 砖专讗讜讬 诇讘专讱 注诇讬讜 讗讘诇 讘专讻转 讛讗讜专 讘诪讜爪讗讬 讬讜诐 讛讻驻专讬诐 讗讬谞讛 诪讟注诐 讝讛 砖讗诐 诇讗 讻谉 讛讬讬谞讜 诪讘专讻讬诐 诇讛 讘诪讜爪讗讬 讬讜诐 讛讻驻讜专讬诐 砖讞诇 诇讛讬讜转 讘讗诪爪注 砖讘转 讗诇讗 讟注诐 砖诇讛 诪驻谞讬 砖转砖诪讬砖讜 砖诇 讗砖 谞讗住专 讘讬讜诐 讛讻驻讜专讬诐 讬转专 注诇 砖讗专 讬诪讬诐 讟讜讘讬诐 砖讛讜转专 诇谞讜 转砖诪讬砖讜 讘讻诇 讗讜讻诇 谞驻砖 砖专讜讘讜 注诇 讬讚讬 讛讗讜专 讜讗谞讜 诪讘专讻讬诐 诇诪讬 砖讘专讗 诪讗讜专 讝讛 砖谞讗住专 诇谞讜 讛讬讜诐, 讜拽爪转 诪驻专砖讬诐 诪驻专讬讝讬谉 注诇 诪讚讜转讬讛诐 诇讜诪专 砖讗讬谉 诪讘专讻讬谉 讗诇讗 注诇 讗讜专 砖讛讬讛 讚讜诇拽 讻诇 讛讬讜诐 讗讜 砖讛讜讚诇拽 讘讛讬转专 诪讘注讜讚 砖讛讜讗 讘注爪诪讜 谞讗住专 讗讘诇 讻诇 砖讛讜讚诇拽 诪讘讬谉 讛砖诪砖讜转 讜讗讬诇讱 讗讬谉 诪讘专讻讬谉 注诇讬讜, 讜讗讬谉 谞专讗讛 诇讬 砖诪讗讞专 砖诪讗讜转讜 砖讛讜讚诇拽 诪诪谞讜 讛讬讛 专讗讜讬 诇讘专讱 注诇讬讜 讛讜讗 讜讗驻讬诇讜 注诪讜讚 砖谞讬 诪"诪 讻讞讜 砖诇 专讗砖讜谉 讘砖谞讬, 讜讘砖诐 讙讗讜谞讬诐 专讗讬转讬 砖讬砖专讗诇 砖讛讚诇讬拽 诪注讻讜"诐 讗注"驻 砖讘诪讜爪讗讬 砖讘转 诪讘专讻讬诐 注诇讬讜 讗讬谉 诪讘专讻讬谉 注诇讬讜 讘诪讜爪讗讬 讬讜诐 讛讻驻讜专讬诐 砖讛专讬 注讬拽专讜 谞讗住专 专"诇 注诪讜讚 专讗砖讜谉, 讜讗诐 转诪爪讗 诇讜诪专 注诇 转讜住驻转 讛讜讗 诪讘专讱 讛专讬 注讻砖讬讜 谞讘专讗 讜讛讜讗 砖谞讛讙谞讜 诇讛讚诇讬拽 诪谞专 砖诇 讘讬转 讛讻谞住转 诇驻讬 砖讗讬谉 讗讜专 砖诇 讬砖专讗诇 诪爪讜讬 讘讘转讬诐 讗讘诇 谞专 注爪诪讜 砖诇 讘讬转 讛讻谞住转 讗讬谞讜 爪专讬讱 讜讗讚专讘讛, 砖诪讗 诇讻讘讜讚 讛诐 注砖讜讬讬诐 讻谞"诇, 讗诇讗 砖讗驻砖专 砖讗祝 讛诐 注砖讜讬讜转 诇拽专讜讗 诇讗讜专谉 讘住讚专讬诐 讜诪"诪 讘诪讜爪讗讬 讬讜诐 讛讻驻讜专讬诐 砖讞诇 诇讛讬讜转 讘砖讘转 讗讬谉 讗谞讜 爪专讬讻讬诐 诇讻讱 讻诇诇 砖讛专讬 诪讻讞 砖讘转 讗谞讜 诪讘专讻讬诐 注诇讬讜:



讛诪砖谞讛 讛讟' 诪讬 砖讗讻诇 讜讻讜', 讻讜谞转 讛诪砖谞讛 诇讘讗专 砖专讗讜讬 诇讗讚诐 砖诇讗 诇讝讜讝 诪诪拽讜诐 砖住讜注讚 讘讜 注讚 砖讬讘专讱 讜谞讞诇拽讜 注讻砖讬讜 讘诪讬 砖讗讻诇 讜砖讻讞 讜诇讗 讘讬专讱 讜讛诇讱 诇讜 讜谞讝讻专 注诇 砖讻讞转讜 讘"砖 讗讜诪专讬诐 讬讞讝讜专 诇诪拽讜诪讜 讜讬讘专讱 讜讘"讛 讗讜诪专讬诐 讬讘专讱 讘诪拽讜诐 砖谞讝讻专 讜讗注"驻 砖驻转 讜讬讬谉 讟注讜谞讬诐 讘专讻讻讛 诇讗讞专讬讛诐 讘诪拽讜诪诐 讜诪住讘讛 砖讗谞讬, 讜驻专砖讜 讘讙诪' 砖讗诐 注砖讛 讻谉 讘诪讝讬讚 讗祝 讘"讛 诪讜讚讬诐 砖爪专讬讱 诇讞讝讜专 诇诪拽讜诪讜 讜诇讘专讱, 诇讗 谞讞诇拽讜 讗诇讗 讘砖讜讻讞 讜讛诇讻讛 讻讘"讛 讘砖讜讻讞 讜讻谉 谞专讗讛 讚注转 讙讚讜诇讬 讛驻讜住拽讬诐, 讗诇讗 砖讙讚讜诇讬 转诇诪讬讚讬讛诐 驻讜住拽讬诐 讻讘"砖 讛讜讗讬诇 讜驻转 讜诪讬谞讬 讚讙谉 讟注讜谞讬诐 讘专讻讛 诇讗讞专讬讛谉 讘诪拽讜诪诐 讜诪"诪 讘驻讬专讜转 讗驻讬诇讜 注诇 讗讜转谉 砖诪讘专讻讬诐 注诇讬讛诐 讘专讻讛 诪注讬谉 讙' 讜讗驻讬诇讜 讘诪讝讬讚 讚讬讜 诇讘专讱 讘诪拽讜诐 砖谞讝讻专:



讜注讚 讗讬诪转讬 讬讻讜诇 诇讘专讱 注讚 讻讚讬 砖讬转注讻诇 讛诪讝讜谉 砖讘诪注讬讜, 讜砖讬注讜专 讝讛 讻诇 讝诪谉 砖讻讞 讗讻讬诇讛 讝讜 诪注诪讬讚转讜 讘诇讗 专注讛讘 讜砖讬注讜专 讝讛 讘讗讻讬诇讛 诪讜注讟转, 讗讘诇 讘讗讻讬诇讛 诪专讜讘讛 注讚 讚' 诪讬诇讬谉, 讜讬砖 砖讜讗诇讬诐 讛讬讗讱 诇讗 诪谞讗讜讛 讘诪住' 驻住讞讬诐 (诪"讜 注"讗) 讘讛讚讬 讙讘讜诇 讜注讬讘讜讚 讜转驻诇讛 讜谞讟讬诇讛 砖砖讬注讜专谉 讚' 诪讬诇讬谉, 讜讗讬谞讛 砖讗诇讛 讞讚讗 讚讛谞讛讜 讚' 诪讬诇讬谉 讚讜拽讗 讜讝讜 讻讚讬 砖讬注讜专 讝讛, 讜注讜讚 讚讛谞讛讜 爪专讬讱 诇讞讝讜专 讗讞专讬讛诐 讜讝讜 爪专讬讱 诇讬讝讛专 砖诇讗 诇讛转注讻讘 讻诇 讻讱, 讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讚讘专 砖诇讗 讘讬讗专谞讜讛讜:



讛诪砖谞讛 讛注砖讬专讬转 讘讗 诇讛诐 讬讬谉 讘转讜讱 讛诪讝讜谉 讜讗讬谉 诇讛诐 讬讬谉 讗诇讗 讛讜讗 讜讗讬谉 砖诐 讗诇讗 讻讜住 讗讞讚 诪讘专讱 注诇 讛讬讬谉 讜砖讜转讛讜 讜讗讞专 讻讱 诪讘专讱 讘专讻转 讛诪讝讜谉 讘诇讗 讻讜住 砖讗讬谉 讘专讻讛 讟注讜谞讛 讻讜住 讜讘"讛 讗讜诪专讬诐 诪谞讬讞讜 注讚 诇讗讞专 讛诪讝讜谉 讜诪讘专讱 讘专讻转 讛诪讝讜谉 注诇 讛讻讜住 讜住讜诪讱 诇讛 讘专讻转 讛讬讬谉 讜砖讜转讛讜, 讜讛诇讻讛 讻讘"讛 诇诪爪讜讛 讻诪讜 砖讘讬讗专谞讜 诇诪注诇讛, 讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讚讘专:



讛诪砖谞讛 讛讬"讗 注讜谞讬诐 讗诪谉 讗讞专 讬砖专讗诇 讛诪讘专讱 讗注"驻 砖诇讗 砖诪注 讻诇 讛讘专讻讛 讗诇讗 砖诪注 诪驻讬讜 讘"驻 讛讙驻谉 诇讘讚 讗讜 讛诪讜爪讬讗 诇讞诐 诪谉 讛讗专抓 讜讛讚讜诪讛 诇讝讛 砖讛讚讘专讬诐 讘专讜专讬诐 砖讗讬谞讜 诪讘专讱 讗诇讗 诇砖诐 讜讗诪谉 讬转讜诪讛 讗讬谉 讻讗谉 讛讜讗讬诇 讜砖诪注 讞转讬诪转 讛讘专讻讛, 讗讘诇 讗讬谉 注讜谞讬谉 讗诪谉 讗讞专 讻讜转讬 讛诪讘专讱 注讚 砖讬砖诪注 讻诇 讛讘专讻讛 砖诪讗 诇砖诐 注"讝 讘讬专讱 讜驻专砖讜讛 讘讙诪' 讘诪讬 砖诇讗 讗讻诇 讗讘诇 诪讬 砖讗讻诇 讗祝 诇讗讞专 讬砖专讗诇 讗讬谉 注谞讬讬转 讗诪谉 诪讜注讬诇讛 诇讜 讗诇讗 讗"讻 砖诪注 讻诇 讛讘专讻讛 讜诇驻讬 讚专讻讱 诇诪讚转 砖讞讬讬讘 诇注谞讜转 讗诪谉 讗注"驻 砖讗讬谞讜 讞讬讬讘 讘讘专讻讛:



讛注讜谞讛 讗诪谉 讛专讬 讛讜讗 讻诪讬 砖讘讬专讱 讜讘诇讘讚 砖讬讻讜讬谉 讚注转讜 诇诪讛 砖讛讜讗 砖讜诪注 讜注讜谞讛 讗讞专讬讜 讗诪谉 讜讝讛讜 砖讗诪专讜 讗讞讚 讛诪讘专讱 讜讗讞讚 讛注讜谞讛 讗诪谉 讘诪砖诪注 讜讗讻诇转 讜讘专讻转 讗诇讗 砖诪诪讛专讬谉 砖讻专讜 诇诪讘专讱:



转讬谞讜拽讜转 砖诇 专讘谉 砖讛诐 诪转诇诪讚讬诐 讜讗讜诪专讬诐 讗讬讝讜 讘专讻讛 讚专讱 讛转诇诪讜讚 讗讬谉 注讜谞讬诐 讗讞专讬讛诐 讗诪谉 讗讘诇 讗诐 讗讜诪专讬诐 讗讜转讛 讚专讱 诪爪讜讛 讗注"驻 砖讗讬谞谉 讞讬讬讘讬谉 讻讙讜谉 转讬谞讜拽 砖讗讻诇 讜诪讘专讱 诇注爪诪讜 讘专讻转 讛诪讝讜谉 讚专讱 讬爪讬讗转 讬讚讬 诪爪讜讛 注讜谞讬谉 讗讞专讬讛谉 讗诪谉, 讜讝讛讜 砖讗诪专讜 讘注讚谉 诪驻讟专讬谞讛讜 注讜谞讬诐 讻诇讜诪专 讘砖注讛 砖谞驻讟专讬诐 诪住注讜讚转诐 讜讘讗讬谉 诇讘专讱, 讜讬砖 讙讜专住讬诐 讘注讚谉 讗驻讟讜专讬谞讛讜 讜专"诇 讘砖注讛 砖诪驻讟讬专讬诐 讛讛驻讟专讛 讜讝讛讜 注讬拽专 拽专讬讗讛 讘讘讬转 讛讻谞住转 讜诪讘专讬诐 讘专讻讜转 讛讛驻讟专讛 讛讜讗讬诇 讜转拽谞讜 讘讜 砖讬讻讜诇 诇讛驻讟讬专 讜讛讜讗 讛讚讬谉 诇拽专讬讗转讜 讘转讜专讛 讗诇讗 砖讗讬谞讜 拽讜专讗 讗诇讗 诪驻讟讬专:



诪讬 砖讗讻诇 转讘砖讬诇 讜讛讬讚讬诐 诪讝讜讛诪讜转 诪诪谞讜 诇讗 讬讘专讱 注讚 砖讬讟讜诇 讬讚讬讜 讻砖诐 砖讻讛谉 诪讝讜讛诐 驻住讜诇 诇注讘讜讚讛 讻讱 讬讚讬诐 诪讝讜讛诪讜转 驻住讜诇讜转 诇讘专讻讛, 讜讬砖 诪讬 砖讗讜诪专 砖诪讘专讱 注诇 谞讟讬诇讛 讝讜 讗讘诇 讚讘专 砖讗讬谉 讛讬讚讬诐 诪讝讜讛诪讜转 诪诪谞讜 诪讘专讱 讘诇讗 谞讟讬诇讛, 讜讬砖 讗讜诪专 砖讗祝 讗讬谞讜 爪专讬讱 诇讬讟讜诇 注讚 诇讗讞专 讘专讻讛 讜讗诐 专讜爪讛 诇讬讟讜诇 诪讬诐 讗讞专讜谞讬诐 诪讟注诐 诪诇讞 住讚讜诪讬转 讗讬谞讜 爪专讬讱 讘专讻讛, 讜讚讘专讬诐 讗诇讜 讻诇诐 诇讗 谞讗诪专讜 讗诇讗 讘诪讘专讱 讗讘诇 讛讗讞专讬诐 讗讬谉 爪专讬讻讬诐 诇讬讟讜诇 拽讜讚诐 讘专讻讛, 讜砖诪谉 诪讘讜砖诐 讛讘讗 诇住讜讱 讗转 讛讬讚讬诐 拽讜讚诐 讘专讻讛 讗祝 讛讜讗 诪注讻讘 讗转 讛讘专讻讛, 讗诇讗 讘讚讜专讜转讬讛诐 砖讛讬讜 专讙讬诇讬诐 讘讻讱 讗讘诇 诇谞讜 讗讬谉 讗谞讜 专讙讬诇讬诐 讘砖诪谉 讜讗讬谉 砖诪谉 诪注讻讘, 讜诇驻讬 诪讛 砖讻转讘谞讜 诇诪讚谞讜 砖讻诇 诪讗讻诇 诇讞 讗谞讜 拽讜专讬诐 诪讝讜讛诐 讜讬讚讬诐 砖讗讻诇讜 讘讛诐 讬讚讬诐 诪讝讜讛诪讜转, 讜诪"诪 讘砖讗诇转讜转 讻转讘讜 砖诇讗 谞拽专讗 诪讗讻诇 诪讝讜讛诐 讗诇讗 讻诇 讚讘专 砖讗讬谞讜 拽专讘 诇讙讘讬 诪讝讘讞, 讗讘诇 讻诇 砖讛讜讗 拽专讘 诇讙讘讬 诪讝讘讞 驻住拽讛 讝讜讛诪转谉, 讜注谞讬谞讬 谞讟讬诇转 讬讚讬诐 谞讘讗专 讗讜转诐 讘住讜祝 讛诪住讻转讗 讘讚专讱 讞讘讜专 讝讛 讘诇砖讜谉 拽爪专讛 注诇 讛讚专讱 砖讘讗专谞讜 讗讜转诐 讘讗专讜讻讛 讗讞专 诪住讻转 讘专讻讜转 讘驻讬专讜砖讬 讛转诇诪讜讚 砖诇谞讜 讘注讝专 讛爪讜专:





转讜住驻讜转 专讗"砖

讜专讘讗 讗诪专 讬讗讜转讜 诪诪砖 讜讻诪讛 讗诪专 注讜诇讗 讻讚讬 砖讬讻讬专 讘讬谉 讗讬住专 诇驻讜谞讚讬讜谉. 讜诇讻讱 谞讛讙讜 讛注讜诇诐 诇讛住转讻诇 讘爪驻专谞讬诐 讘砖注讛 砖诪讘专讻讬谉 注诇 讛谞专 讜诇讛专讗讜转 砖讬讻讜诇讬谉 诇讬讛谞讜转] 诪诪谞讜 讜诇讛讻讬专 讘讬谉 诪讟讘注 诇诪讟讘注 讻诪讜 砖诪讻讬专 讘讬谉 爪驻专谞讬诐 诇讘砖专 讜讛诇讻转讗 讻专讘讗 讚讛讜讛 讘转专讗:



讙讞诇讬诐 诇讜讞砖讜转 诪讘专讻讬谉 注诇讬讛诐. 讜讛讜讗 砖注砖讜讬讬谉 诇讛讗讬专:



讗讬谉 诪讞讝讬专讬谉 注诇 讛讗讜专. 诇驻讬 砖讘专讻讛 [讝讜] 讗讬谞讛 讗诇讗 诇讝讻专 讘注诇诪讗 砖谞讘专讗 讛讗讜专 讘诪"砖] 讜讻"砖 注诇 讛讘砖诪讬诐 讚讗讬谞讛 讗诇讗 诇讛砖讘转 谞驻砖:



讞讚 注讘讬讚 讘砖讜讙讙 讻讘"砖 讜讗砖讻讞 讗专谞拽讗. 讜转讬诪讗 讛讗 讗诪专讬谞谉 诇注讬诇 驻"拽 讚诪讻讬诇转讬谉 讚祝 讬' 注"讘] 讚专"讟 讛讟讛 诇拽专讜转 讻讘"砖 讜住讻谉 注爪诪讜 诪谉 讛诇住讟讬诐, 讜讬"诇 讚讛转诐 诇讘"讛 讗诐 讛讜讗 讬讜砖讘 讗讬谉 诇讜 诇讛讟讜转 讜讗诐 讛讟讛 注讘专 注诇 讚讘专讬 讘"讛 讗讘诇 讛讻讗 讗驻讬谞讜 讘"讛 诪讜讚讜 砖讛注讜砖讛 讻讘"砖 转讘讗 注诇讬讜 讘专讻讛. 讜驻住拽 讘住讚专 专讘 注诪专诐 讚讛诇' 讻讘"砖 讜讛讜讗 讗讞讚 诪砖砖讛 讚讘专讬诐 砖驻住拽 讻讘"砖 砖谞讬诐 讘讝讛 讛驻专拽 讛讗 讚讛讻讗 讜讛讗 讚诇注讬诇 讚诪讻讘讚讬谉 讜讘诪谞讞讜转 驻' 讛转讻诇转 [讚祝 诪' 注"讗 讜讚祝 诪"讗 注"讘] 讬砖讙' 诪讛诐 住讚讬谉 讘爪讬爪讬转 讘"砖 驻讜讟专讬谉 讜讘"讛 诪讞讬讬讘讬谉 讻诪讛 讞讜讟讬谉 讛讜讗 谞讜转谉 讘爪讬爪讬转 讘"砖 讗讜诪专讬诐 讚' 讞讜讟讬谉 讜讘"讛 讗讜诪专讬诐 讙' 讙' 讻诪讛 转讛讗 诪砖讜诇砖诇转 讘"砖 讗讜诪专讬' 讚' 讗爪讘注讜' 讜讘"讛 讗讜诪专讬诐 讙' 讜讙讘讬 住讜讻讛 专讗砖讜 讜专讜讘讜 讘住讜讻讛 讜砖诇讞谞讜 讘转讜讱 讛讘讬转 拽讬讬"诇 讛转诐 讻讘"砖, 讜讛讗 讚讗诪专讬谞谉 讛讻讗 砖爪专讬讱 诇讞讝讜专 诇诪拽讜诪讜 讜诇讘专讱 讛讬讬谞讜 讚讜拽讗 讘专讻转 讛诪讝讜谉 讗讘诇 讘砖讘注转 讛诪讬谞讬谉 讗讬谉 讟注讜谞讬谉 讘专讻讛 诇讗讞专讬讛诐 讘诪拽讜诪谉 讗诇讗 讬讘专讱 讘诪拽讜诐 砖谞讝讻专:



讻谞驻讬讛 诪讙讬谞讜转 注诇讬讛. 讗诪专讬' 讘诪讚专砖 讻诇 讛注讜驻讜转 讻砖讛谉 注讬讬驻讬谉 讛诐 谞讜讞讬谉 注诇 讛住诇注 讗讘诇 讛讬讜谞讛 谞讜讞讛 讘讻谞祝 讗讞转 讜驻讜专讞转 讘讗讞转:



讛讗 讘讗讻讬诇讛 诪专讜讘讛. 砖讬注讜专 爪诪讗 讬讜转专 诪讚' 诪讬诇讬谉 讻讱 驻讬' 专"讞 讜拽讬讬"诇 讻专' 讬讜讞谞谉 讻诇 讝诪谉 砖讗讬谞讜 专注讘 讜讛"讛 诇注谞讬谉 砖转讬讬转 讬讬谉 讜讗讻讬诇转 驻讬专讜转 砖谞讜讛讙 讝讛 讛讚讬谉 讚讗诐 讗讬谞讜 爪诪讗 讗讜 讗讬谞讜 专注讘 讜转讗讘 诇讗讜转谉 驻讬专讜转 讬讘专讱:



讘"讛 讗讜诪专讬诐 诪讘专讱 注诇 讛诪讝讜谉 讜讗讞"讻 诪讘专讱 注诇 讛讬讬谉. 驻专砖"讬 讚讗讬转 诇讛讜 诇讘"讛 讘专讻讛 讟注讜谞讛 讻讜住, 讜拽砖讛 讚讘注专讘讬 驻住讞讬诐 [讚祝 拽"讛 注"讘] 诪讬讬转讬 讘专讬讬转讗 讛谞讻谞住 诇讘讬转讜 讘诪"砖 诇诪讬驻砖讟 诪讬谞讛 讚讘专讻转 讛诪讝讜谉 讟注讜谞讛 讻讜住 讚讗诪讗讬 诇讗 驻砖讬讟 诇讬讛 诪讛讱 诪转谞讬转讬谉 讚诇讘"讛 讟注讜谞讛 讻讜住, 讜讬"诇 讚砖讗谞讬 讛讻讗 讚讗讬谞讜 爪专讬讱 诇讬讬谉 讻讬 讗诐 诇砖转讬讬讛 讗讘诇 讗诐 讛讬讛 爪专讬讱 诇讛讘讚诇讛 砖诪讗 讬讘讚讬诇 注诇 讛讻讜住 讜诇讗 讬砖诪讜专 讗讜转讜 诇讘专讻转 讛诪讝讜谉, 讜诪讬讛讜 拽砖讛 讗诪讗讬 诇讗 驻砖讬讟 诇讬讛 诪诪转谞讬转讬谉 讚诇注讬诇 讘"砖 讗讜诪专讬诐 谞专 诪讝讜谉 讜讘砖诪讬诐 讜讛讘讚诇讛 讜讘"讛 谞专 讜讘砖诪讬诐 诪讝讜谉 讜讛讘讚诇讛, 讜讬"诇 讚诪讬讬转讬 讘专讬讬转讗 讚讛转诐 诪砖讜诐 讚驻砖讬讟 诪讬谞讛 诪讬诇讬 讟讜讘讗:



讗讬谉 注讜谞讬谉 讗诪谉 讗讞专 讻讜转讬 讛诪讘专讱. 讘转讜住驻转讗 转谞谉 讚注讜谞讬谉 讗诪谉 讗讞专 注讜讘讚 讻讜讻讘讬诐 讛诪讘专讱, 讜讻谉 转谞讗 讘讬专讜砖诇诪讬 讚驻讬专拽讬谉 注讜讘讚 讻讜讻讘讬诐 砖讘专讱 讗转 讛砖诐 注讜谞讬谉 讗讞专讬讜 讗诪谉:



讙讚讜诇 讛注讜谞讛 讗诪谉 讬讜转专 诪谉 讛诪讘专讱. 诇驻讬 砖讛讜讗 讙讜诪专 讛诪爪讜讛:



诪讛讜 诇注谞讜转 讗讞专 讛转讬谞讜拽讜转. 驻讬' 讗诐 爪专讬讱 诇注谞讜转 讗诪谉:



讜讛讬讬转诐 拽讚讜砖讬诐 讗诇讜 诪讬诐 讛讗讞专讜谞讬诐. 讘诪讛 砖诪注讘讬专 讛讝讜讛诪讗 诪注诇 讛讬讚讬诐 讛讜讬 拽讚讜砖讛 讜讟讛专转 讜谞拽讬讜转. 讜转讬诪讗 讚讛讻讗 诪砖诪注 讚诪讬诐 讗讞专讜谞讬诐 诪爪讜讛 诪砖讜诐 拽讚讜砖讛 讜讘驻' 讻诇 讛讘砖专 [讚祝 拽"讛 注"讗) 诪砖诪注 砖讛诐 讞讜讘讛 诪驻谞讬 讛住讻谞讛 诪砖讜诐 诪诇讞 住讚讜诪讬转 砖诪住诪讗 讗转 讛注讬谞讬诐, 讜讬"诇 讚诪砖讜诐 拽讚讜砖讛 讗诪专讜 砖讛诐 诪爪讜讛 讜诪住讻谞转 诪诇讞 讛讜住讬驻讜 诇注砖讜转谉 讞讜讘讛, 讗讘诇 专讘 讗讞讗 诪砖讘讞讗 讙讗讜谉 讻转讘 讚讛讗 讚讗诪专讬' 讛讻讗 砖讛诐 诪爪讜讛 诪砖讜诐 拽讚讜砖讛 讛讬讬谞讜 诇诪讘专讱 诇驻讬 砖诪讝讻讬专 讗转 讛砖诐 爪专讬讱 诇讬讟讜诇 讬讚讬诐 拽讜讚诐 砖讬讘专讱 讗讘诇 谞讟讬诇转 讬讚讬诐 讗讬谞讛 诪砖讜诐 拽讚讜砖讛 讗诇讗 诪砖讜诐 住讻谞讛 讘诇讘讚 讜讗诐 专爪讜 谞讜讟诇讬谉 拽讜讚诐 讘专讻讛 讜讗诐 专爪讜 谞讜讟诇讬谉 讗讞专 讘专讻讛, 讜诪讛 砖诇讗 谞讛讙讜 讛讗讬讚谞讗 讘诪讬诐 讗讞专讜谞讬诐 讗讜转诐 砖讗讬谞诐 诪讘专讻讬谉 讗讬谞诐 爪专讬讻讬诐 诇驻讬 砖讗讬谉 诪诇讞 住讚讜诪讬转 诪爪讜讬 讘讬谞讬谞讜 讜讛诪讘专讱 谞诪讬 讻讬讜谉 砖讗讬谉 讗谞讜 注讜砖讬谉 讻诪讜 砖讛驻住讜拽 讗讜诪专 讻讬 拽讚讜砖 讝讛 砖诪谉 讛讟讜讘 讙诐 讘谞讟讬诇讛 谞诪讬 诇讗 谞讛讙讜 讜诇讗 诪讬拽专讬 诇讚讬讚谉 讬讚讬诐 诪讝讜讛诪讜转 讻讬讜谉 砖讗讬谉 讗谞讜 专讙讬诇讬谉 诇讬讟讜诇 讜讗讬谉 讗谞讜 诪拽驻讬讚讬谉 讜讛讻讬 谞诪讬 讗诪专讬' 诇注讬诇 讘驻专拽 讻讬爪讚 诪讘专讻讬谉, [讚祝 诪"讘 注"讗] 讗诪专 专讘 讗砖讬 讻讬 讛讜讬谞讗 讘讬 专讘 讻讛谞讗 讛讜讜 讗诪专讬 讻讙讜谉 讗谞谉 讚专讙讬诇讬谉 讘诪砖讞讗 诪砖讞讗 诪注讻讘 诇谉 讗诇诪讗 讗讜转诐 砖诇讗 讛讬讜 专讙讬诇讬谉 诇讗 讛讬讜 讞讜砖砖讬谉 讘讜 讜诇讗 讛讬讛 诪注讻讘 注诇讬讛诐 讗注"讙 讚谞驻拽讗 诇谉 讛讻讗 诪拽专讗 讗住诪讻转讗 讘注诇诪讗 讛讜讗 讜诪讬诐 讗讞专讜谞讬诐 讛诐 诇讚讬讚谉 讻诪讜 砖诪谉 诇讗讜转诐 砖诇讗 讛讜专讙诇讜 讘讜, 讜诪讬讛讜 讗诐 讬砖 讗讚诐 砖讛讜讗 讗讬住讟谞讬住 讜专讙讬诇 诇讬讟讜诇 讬讚讬讜 诇讗讞专 讛住注讜讚讛 诇讚讬讚讬讛 讛讜讜 讬讚讬诐 诪讝讜讛诪讜转 讜爪专讬讱 诇讬讟讜诇 拽讜讚诐 砖讬讘专讱:



讛讚专谉 注诇讱 驻专拽 讗诇讜 讚讘专讬诐





诪讛专砖"讗 - 讞讬讚讜砖讬 讛诇讻讜转

讘讚"讛 讘讗讻讬诇讛 诪专讜讘讛 讚' 诪讬诇讬谉 讻讱 驻讬专砖"讬 讜诇"谞 讚讝讛 诪讜注讟 讬讜转专 诪讗讻讬诇讛 讻讜' 注讻"诇 谞专讗讛 讻讜讜谞转诐 讚砖讬注讜专 讚' 诪讬诇讬谉 讛讜讗 诪讜注讟 讜讛讜讗 讬讜转专 砖讬讬讱 诇注讬讻讜诇 诪讗讻讬诇讛 诪讜注讟转 讜讚讜"拽:


讘讚"讛 讜讛讬讬转诐 拽讚讜砖讬诐 讻讜' 讗讘诇 讗谞讜 砖讗讬谉 诪诇讞 住讚讜诪讬转 讻讜' 讗讬谉 讛谞讟讬诇讛 诪注讻讘转 讻讜' 注讻"诇 讜拽专讗 讗住诪讻转讗 讘注诇诪讗 讛讜讗 讜注"砖 讘专讗"砖 讜拽"诇:





诪讛专砖"讗 - 讞讬讚讜砖讬 讗讙讚讜转

讞讚 注讘讬讚 讻讘"砖 讜讗砖讻讞 讗专谞拽讗 讻讜'. 诇拽讬讬诐 讚讘专讬 讘"砖 诪讬 砖砖讻讞 讗专谞拽讗 讘专讗砖 讻讜' 讜注"讚 讜转讙讝专 讗讜诪专 讜讬拽诐 诇讱 讜讙讜' 讜拽"诇: 


讚讻转讬讘  讻谞驻讬 讬讜谞讛 讜讙讜'. 讛讻讗 诇讗 讗讬爪讟专讬讱 诇讬讛 诇讗转讜讬讬 讗诇讗 讚诪转讬诇讗 诇讬讜谞讛 讘讻诪讛 拽专讗讬 讜注"砖 砖讛讬讜谞讛 讗讬谞讛 诪讝讚拽拽转 讗诇讗 诇讘谉 讝讜讙讛 讻谉 讻谞"讬 讗讬谞谉 诪讝讚讜讜讙讬谉 讗诇讗 诇讗讘讬讛诐 砖讘砖诪讬诐 讗诇讗 讚讗讙讘 讚诪讬讬转讬 诇讛' 讘驻' 讘诪讛 讟讜诪谞讬谉 (砖讘转 诪讟.) 讗注讜讘讚讗 讚讗诇讬砖注 讘注诇 讻谞驻讬诐 讚讗诪专 讛转诐 讜诪"砖 讻谞驻讬 讬讜谞讛 讻讜' 诪讬讬转讬 诇讬讛 谞诪讬 讛讻讗 讜注"砖 讙诐 讘转讜住驻讜转 讜拽"诇: 


讙讚讜诇  讛注讜谞讛 讗诪谉 讻讜'. 砖讛专讬 讙讜诇讬讬专讬谉 诪转讙专讬谉 讻讜' 诪驻讜专砖 讘住讜祝 诪住讻转 谞讝讬专: 


讜讛转拽讚砖转诐  讗诇讜 诪讬诐 专讗砖讜谞讬诐. 讚讘讗 诪爪讚 讛拽讚讜砖讛 讜讛讟讛专讛 诪砖讜诐 住专讱 转专讜诪讛: 


讜讛讬讬转诐  拽讚讜砖讬诐 讗诇讜 诪讬诐 讗讞专讜谞讬诐. 讙诐 讛诐 讘讗讜 诪爪讚 讛拽讚讜砖讛 讻讚讗诪专 诇注讬诇 讚讻砖诐 砖诪讝讜讛诐 驻住讜诇 诇注讘讜讚讛 讻讱 诪讝讜讛诐 驻住讜诇 诇讘专讻讛 讜讛讗 讚讗诪专讬' 讘驻' 讻诇 讛讘砖专 (讞讜诇讬谉 拽讛.) 诪讬诐 讗讞专讜谞讬诐 诪砖讜诐 住讻谞讛 讛讬讬谞讜 诇讗讞专讬诐 讗讘诇 诇诪讘专讱 驻住讜诇 谞诪讬 讗讬讻讗 讻诪"砖 讛诪驻专砖讬诐: 


讻讬  拽讚讜砖. 讝讛 砖诪谉 注专讘. 讙诐 讝讛 诪爪讚 讛拽讚讜砖讛 诇讛注讘讬专 讛讝讜讛诪讗 拽讜讚诐 讘专讻讛 讻驻讬专砖"讬: 


讗谞讬  讛' 讗诇讛讬讻诐 讝讜 讘专讻讛 讚讻诇 讘专讻讛 砖讗讬谉 讘讛 砖诐 讗讬谞讛 讘专讻讛 讜诇讻讗讜专讛 讝讛 讛诪拽专讗 讛讜讗 讚驻专砖转 砖诪讬谞讬 讚谞讗诪专 讙讘讬 讗讬住讜专讬 诪讗讻诇讜转 讜讟讜诪讗转诐 讜砖驻讬专 谞讚专砖 讛讗讬 拽专讗 诇注谞讬谉 拽讚讜砖讛 讜讟讛专讛 讛转诇讜讬 讘住注讜讚讛 讗讘诇 住讬驻讗 讚拽专讗 讗谞讬 讛' 讗诇讛讬讻诐. 诇讗讜 讛讬讬谞讜 拽专讗 讚驻专砖转 砖诪讬谞讬 讗诇讗 讚讛讜讗 拽专讗 讚驻专砖转 拽讚讜砖讬诐 讚讻转讬讘 讙讘讬 注讜谞砖 讚讗讜讘 讜讬讚注讜谞讬 讜讬"诇 讚讗讝讛专讛 讚讬讚讛讜 诪砖讜诐 拽讚讜砖讛 讜讟讛专讛 谞诪讬 谞讙注讜 讘讛 讜讚讜"拽:





专砖"砖

讻砖诐 砖诪讝讜讛诐 驻住讜诇 诇注讘讜讚讛. 讚讘住驻"讜 讚讘讻讜专讜转 转谞谉 讚诪讝讜讛诐 讗讬谉 砖讜讞讟讬谉 讘诪拽讚砖 讜讘专驻"讝 转谞谉 诪讜诪讬谉 讗诇讜 讻讜' 驻讜住诇讬谉 讘讗讚诐:





讛讙讛讜转 讬注讘"抓

讛讬转讛 诇讜 谞专 讟诪讜谞讛. 谞"讘 谞专 驻注诐 讝讻专 驻注诐 谞拽讘讛 讘诇砖讜谉 讞讻诪讬诐:





讘谉 讬讛讜讬讚注

诪执讬 砖讈侄砖旨讈指讻址讞 讗址专职谞职拽值讬 讘旨指专止讗砖讈 讛址讘旨执讬专指讛 诇止讗 讬址注植诇侄讛 讜职讬执讟职诇侄谞指讛. 拽砖讗 诪讛 讚诪讬讜谉 诇讝讛 讛转诐 讗诐 诇讗 讬注诇讛 讬讗讘讚 讛讗专谞拽讬 诇讙诪专讬, 讗讘诇 讛讻讗 讬讘专讱 讘诪拽讜诐 砖谞讝讻专 讜讗讬谞讜 诪驻住讬讚 讛讘专讻讛? 讜谞专讗讛 诇讬 讘住"讚 讛讻讬 拽讗诪专讬 诪讬 砖砖讻讞 讗专谞拽讬 讛讬转讻谉 砖讬转讗驻拽 讜诇讗 讬专讜抓 讜讬注诇讛 讘注爪诪讜 讻讚讬 诇讬讟诇谞讜, 讗诇讗 讬诪转讬谉 注讚 砖讬砖诇讞 讗讞专讬诐 诇讛讘讬讗讜, 讛讗 讜讚讗讬 讗讬谉 讚专讱 讛注讜诇诐 讘讻讱 砖讛讗讚诐 讘讛讜诇 注诇 诪诪讜谞讜, 讜讗祝 注诇 驻讬 砖讗驻砖专 诇砖诇讜讞 讗讞专 讬讛讬讛 讛讜讗 专抓 诇注诇讜转 诪讛专 诇讛讘讬讗讜, 讜讗诐 讻谉 讗诐 讘砖讘讬诇 讞讬讘转 诪诪讜谞讜 注讜诇讛 讛讜讗 讘注爪诪讜, 诇讻讘讜讚 砖诪讬诐 诇讗 讻诇 砖讻谉 砖讬讟专讞 讜讬讞讝讜专 讛讜讗 讘注爪诪讜 诇讘专讱?!



诪讜旨讟指讘 讚旨址讗植诪执讬谞指讗 诇职讛讜旨, 讗执谞职砖讈指讗执讬 讬讜止谞指讛 讚旨职讚址讛植讘指讗. 谞专讗讛 诇讬 讘住"讚 诇讗 讛讜爪讬讗 砖拽专 讞住 讜讞诇讬诇讛 讗诇讗 讻讜谞转讜 注诇 讘专讻转 讛诪讝讜谉 砖讬砖 讘讛 讚' 讘专讻讜转, 专讗砖讜谞讛 讛讝谉 诪转讞诇讛 讘讗讜转 讛"讗 讚讬讜谞讛, 砖谞讬讛 讘专讻转 讛讗专抓 诪转讞诇转 谞讜止讚侄讛 诇职旨讱指 讛讜讗 谞讜"谉 讚讬讜谞讛, 砖诇讬砖讬转 谞拽专讗转 注诇 砖诐 讬专讜砖诇诐 砖讬砖 讘砖诐 讝讛 '砖砖讛 讗讜转讬讜转', 讻讬 讬专讜砖诇讬诐 讻转讬讘 讘讞讚 讬讜"讚 讜讝讛 讗讜转 讜讗讜"讜 讚讬讜谞讛, 讜专讘讬注讬转 讛讟讜讘 讜讛诪讟讬讘 砖注讬拽专 讛讘专讻讛 谞转拽谞讛 讘砖讘讬诇 砖谞讬 转讬讘讜转 讗诇讜, 讛讟讜讘 砖诇讗 讛住专讬讞讜 讜讛诪讟讬讘 砖谞转谞讜 诇拽讘讜专讛 讻讚讗诪专 诇注讬诇, 讜讘' 转讬讘讜转 讛讟讜讘 讜讛诪讟讬讘 讛诐 '注砖专讛 讗讜转讬讜转', 讜讝讜 讛讬讗 讗讜转 讬讜"讚 讚讬讜谞讛, 讜诇讻谉 诇讘专讻转 讛诪讝讜谉 讻讬谞讛 讗讜转讛 讘砖诐 讬讜止谞指讛.
讗讬 谞诪讬 谞专讗讛 诇讬 讘住"讚 讛讙讜祝 专讜爪讛 诪讝讜谞讜 讜住注讜讚转讜, 讜讛谞驻砖 讙诐 讻谉 专讜爪讛 诪讝讜谞讛, 讗讱 讛讙讜祝 爪讜注拽 讜拽讜专讗 注诇 诪讝讜谞讜, 讜讗讬 讗驻砖专 诇讘讗 诇讬讚讬 砖讻讞讛 诪讛 砖讗讬谉 讻谉 讛谞驻砖 讗讬谞讛 爪讜注拽转, 讜讬讚讜注 讻讬 讛谞驻砖 诪讻讜谞讬转 讘砖诐 讬讜止谞指讛, 讻讬 讛讬讗 诪住讜讚 讛诪诇讻讜转 砖谞拽专讗转 讬讜止谞指讛, 讜诇讝讛 讗诪专 讗执谞职砖讈指讗执讬 讬讜止谞指讛 讚旨职讚址讛植讘指讗, 砖讛讝讛讘 讛讜讗 谞讜拽讘讗, 专爪讜谞讜 诇讜诪专 砖讻讞转讬 诪讝讜谉 砖诇讛, 讜讛诐 讛讘讬谞讜 讛讚讘专讬诐 讻驻砖讜讟谉.
讜讛讗 讚讗砖讻讞 讗专谞拽讜 讚讝讛讘 讜诇讗 讚讻住祝, 谞专讗讛 诇讬 讘住"讚 讚讬讚讜注 讘讬转 砖诪讗讬 砖专砖诐 讘诪讬讚转 讛讙讘讜专讛 讜讘讬转 讛诇诇 讘讞住讚, 讜讻诪讜 砖讗诪专讜 讘讝讜讛专 讛诇诇 讜砖诪讗讬 讚专讙讬谉 讚讗讘专讛诐 讜讬爪讞拽, 讜诇讻谉 讘讬转 砖诪讗讬 转诪讬讚 诪讞诪讬专讬谉, 讜讘讬转 讛诇诇 诪拽讬诇讬谉, 讜讛讝讛讘 讛讜讗 讙讘讜专讛, 诇讻谉 讻讬讜谉 砖专爪讛 诇讛讞诪讬专 讻住讘专转 讘讬转 砖诪讗讬 砖砖专砖诐 讘讙讘讜专讛 砖讛讜讗 住讜讚 讝讛讘 讗砖讻讞 讗专谞拽讗 讚讚讛讘讗, 讜诇讻谉 讗讜转讜 转诇诪讬讚 砖专爪讛 诇讝诇讝诇 讘住讘专转 讘讬转 砖诪讗讬 讘诪讬讚讬 讚诇讗 驻诇讬讙讬 注诇讬讬讛讜 讘讬转 讛诇诇, 砖注砖讛 讘诪讝讬讚 砖讙诐 讘讬转 讛诇诇 诪讜讚讬诐 讘讝讛 讗讻诇讜 讗专讬讛 砖讛讜讗 讘住讜讚 讛讙讘讜专讛, 讻讬 讗专讬讛 [216] 讙讬诪讟专讬讗 讙讘讜专讛 [216] 讻谞讜讚注, 讜诪讛 砖讛讬转讛 讛诪爪讬讗讛 讗专谞拽讬 砖讛讜讗 讻讬住 讜诇讗 爪专讜专 砖诇 讝讛讘? 讻讬 讗专谞拽讬 讛讜讗 讻讬住 讚讜讙诪转 讻讜住 诇专诪讜讝 砖讝讛 讛讬讛 砖讻专 讘专讻转 讛诪讝讜谉 砖讟注讜谞讛 讻讜住. 讘专诐 讘讛讗讬 注讜讘讚讗 诪拽砖讬诐, 诪讛 砖谞讗诪专 诪讛讱 讚专讘讬 讟专驻讜谉 砖讛讟讛 诇拽专讜转 讻讚讘专讬 讘讬转 砖诪讗讬 讻讚讗讬转讗 诇注讬诇 (讚祝 讬)? 讜谞专讗讛 诇讬 讘住"讚 讛转诐 诪讜讻讞讗 诪诇转讗 砖注讘专 注诇 讚讘专讬 讘讬转 讛诇诇, 讻讬讜谉 砖讛讬讛 诪讛诇讱 讻讚专讱 讜注诪讚 讜讛讟讛 讻讚讬 诇拽专讜转, 讗讘诇 讛讻讗 诇讗 诪讜讻讞 砖讞讝专 讘砖讘讬诇 讛讘专讻讛, 讗诇讗 讗讜诇讬 砖讻讞 讗讬讝讛 讚讘专 讜讞讝专 诇讛讘讬讗讜, 讜砖讻讞讛 讻讝讜 诪爪讜讬讛 讘注讜讘专讬 讚专讻讬诐, 讜讗驻讬诇讜 讗诐 诇讗 谞注砖讛 诇讜 讛谞住 讜诇讗 讛讬讛 诪讜爪讗 讗专谞拽讬 讜讛讬讛 诪讘专讱 讜讞讜讝专 讙诐 讻谉 诇讗 诪谞讻专讗 诪诇转讗, 讚讗讬谉 讛讻讬 谞诪讬 讛讜讗 讞讝专 讘砖讘讬诇 砖砖讻讞 讞驻抓 讜诇讗 诪爪讗 讜谞讝讻专 注诇 讛讘专讻讛 讜讘讬专讱 砖诐, 讜注讜讚 讬砖 讘讝讛 转讬专讜抓 驻砖讜讟, 讚讚讜拽讗 讗诐 讬注砖讛 讻讘讬转 砖诪讗讬 诪砖讜专转 讛讚讬谉 讘讝讛 讬注谞砖 砖注讘专 注诇 讚讘专讬 讘讬转 讛诇诇, 讗讱 讗诐 讛讜讗 讬讜讚注 讜诪讜讚讛 砖讛讚讬谉 讻讘讬转 讛诇诇, 讜讗讬谞讜 诪讻讜讜讬谉 诇注砖讜转 讻讘讬转 砖诪讗讬 讗诇讗 讚专讱 讞住讬讚讜转 讜讞讜诪专讗 讜诇讗讜 诪砖讜专转 讛讚讬谉 讜讛讞讬讜讘, 讗讬谉 讝讛 注讜讘专 注诇 讚讘专讬 讘讬转 讛诇诇 讜讘专讜讱 讬讛讬讛, 讬注谉 砖讙诐 讘讬转 讛诇诇 讛诐 讛讬讜 讘讻诪讛 讚讘专讬诐 诪讞诪讬专讬诐 注诇 注爪诪诐 讚讜拽讗 诇注砖讜转 讻讘讬转 砖诪讗讬. 讜讘讝讛 谞转专抓 讘住"讚 拽讜砖讬转 诪讛专砖"讗 讝"诇, 砖讛拽砖讛 讗诪讗讬 讛讬讛 爪专讬讱 诇讛讘讬讗 讻讗谉 讚专砖讛 砖诇 诪爪讜转 诪讙讬谞讜转 注诇讬讛诐, 讻讬 讗诐 讛讬讛 爪专讬讱 砖讬讗诪专 讛讟注诐 诪砖讜诐 讚讻谞住转 讬砖专讗诇 讗诪转讬诇讗 诇讬讜谞讛, 讜讝讛 讛讚讘专 讻讘专 讬讚讜注 讜谞讝讻专 讘讻诪讛 诪拽专讗讜转 砖拽专讗讛 讬讜谞讛, 讜诪讛 砖转专抓 诪讛专砖"讗 讝"诇 注诇 讝讛 讚讜讞拽. 讜诪讛 砖转讬专抓 讛专讘 住驻专 讞住讬讚讬诐 讝"诇 拽砖讛 诪讗讚, 讞讚讗 讗驻讬诇讜 诇驻讬 讚专讱 砖讛讬讜 讻讜诇诐 讙讜讬诐 讗讜 专讜讘诐 讛谞讛 讘讜讚讗讬 诇讗 讞讝专讜 讻讬 讗诐 讛诪转讬谞讜, 讜讻谉 谞专讗讛 诪讘拽砖转讜 讚讗诪专 讗谞讟专讜 诇讬, 讜注讜讚 讗驻讬诇讜 讗诐 讬诇讻讜 讜诇讗 讬诪爪讗讜 讻诇讜诐 诇讗 讛讬讛 诪讜讞讝拽 诇砖拽专谉 讞住 讜讞诇讬诇讛, 讚讚讬诇诪讗 注讘专 讗讚诐 讘讗讜转讜 诪拽讜诐 讜诇拽讞讛 拽讜讚诐 讘讜讗诐, 讗诪谞诐 讘讝讛 讛讞讬诇讜拽 砖讻转讘谞讜 讬讘讗 谞讻讜谉, 讚讬讚讜注 诪讛 砖讗诪专讜 讛诪驻专砖讬诐 讝"诇 注诇 诪讛 砖讗诪专讜 讛谞讜转谉 住诇注 诇爪讚拽讛 注诇 诪谞转 砖讬讞讬讛 讛专讬 讝讛 爪讚讬拽 讙诪讜专, 讜讛诇讗 砖讻专 诪爪讜转 讘注转讬讚 诇讘讗, 讜转专爪讜 讚讜拽讗 砖讻专 诪爪讜转 讚讞讬讜讘 讘注转讬讚 诇讘讗, 讗讘诇 讘注讜砖讛 讬转专 注诇 讛讞讬讜讘 讜讘诪讬讚转 讞住讬讚讜转 讬砖 砖讻专 讙诐 讘注讜诇诐 讛讝讛. 讜注诇 讚专讱 讝讛 讗诪专讜 讙诐 讻谉 注诇 诪讗诪专 专讘讜转讬谞讜 讝"诇 讘诪爪讜转 讛诪谞讙讬谞讜转 讘注讜诇诐 讛讝讛, 讚讙诐 讻谉 转拽砖讬 讜讛诇讗 砖讻专 诪爪讜转 讘注转讬讚 诇讘讗, 讜转讬专爪讜 讚讗诐 注讜砖讛 讬转专 注诇 讞讬讜讘 讜诪讬讚转 讞住讬讚讜转 转讙讬谉 讙诐 讘注讜诇诐 讛讝讛 注讚 讻讗谉, 讜诇驻讬 讝讛 诪讛 砖谞讗诪专 讘讚专砖讛 讝讜 诪讛 讬讜谞讛 讜讻讜' 讗祝 讬砖专讗诇 诪爪讜转 诪讙讬谞讜转 注诇讬讛诐 讗讬讬专讬 讘诪爪讜转 砖注讜砖讬诐 讟驻讬 诪讞讬讜讘诐, 讜诇讝讛 讛讘讬讗 讚专砖讛 讝讜 讻讗谉 讻讚讬 诇转专抓 讘讝讛 讛拽讜砖讬讗, 讚诇讗 转讬拽砖讬 注诇 专讘讛 讘专 讘专 讞谞讛 讗讬讱 注讘讬讚 讻讘讬转 砖诪讗讬 讜诇讗 注讜讚 砖拽讘诇 砖讻专, 讜讘讝讛 谞转讬讬砖讘讛 讛拽讜砖讬讗 讻讬 讻诪讜 讚诪讗诪专 讝讛 讗讬讬专讬 讘注讘讬讚 讘转讜专转 讞住讬讚讜转 讬转专 注诇 讞讬讜讘讜, 讻谉 专讘讛 讘专 讘专 讞谞讛 注讘讬讚 讚讘专 讝讛 讘转讜专转 讞住讬讚讜转 诇讗 砖谞转讻讜讬谉 诇拽讬讬诐 讚讘专讬 讘讬转 砖诪讗讬 讘转讜专转 讞讬讜讘 诪谉 讛讚讬谉, 讜诇讻讱 讛爪诇讬讞 讚讛谞讛 砖讻专讜 讗转讜 砖诪爪讗 讗专谞拽讗 讚讚讛讘讗.





爪诇"讞

讗讬谉 诪讞讝专讬谉 注诇 讛讗讜专 讜讻讜' 讜讻转讘 讛专砖讘"讗 讘砖诐 讛专讗讘"讚 讚讛"诪 讘诪讜"砖 讗讘诇 注诇 讗讜专 砖砖讘转 讘讬讜讛"讻 讗讬讻讗 诇诪讬诪专 讚诪讛讚专 诇驻讬 砖讛讬讗 讻讘专讻转 讛讘讚诇讛 砖诪讘专讱 诇讘讜专讗 讬转讘专讱 砖讛讘讚讬诇 诇谞讜 讘讬谉 讝讛 讛讬讜诐 诇砖讗专 讛讬诪讬诐 砖讻诇 讛讬讜诐 讗谞讜 讗住讜专讬诐 诇讛砖转诪砖 讘讜 讜注讻砖讬讜 讗谞讜 诪讜转专讬诐 注讻"诇 讛专砖讘"讗 讜讛讚讘专 讬驻诇讗 讜讗讟讜 讘诪讜"砖 诪讬 诇讗 砖讬讬讱 讛讱 讟注诪讗 讙讜驻讗 讜讗讟讜 诪砖讜诐 砖讬砖 讘讜 注讜讚 讟注诐 谞讜住祝 砖讛讜讗 讛讜讚讗讛 注诇 讗讜专 砖谞讘专讗 讘诪讜"砖 讛讜讗 讙专注 砖诇讗 讬爪讟专讱 诇讛讚专 注诇讬讜 讜专讗讬转讬 砖讛专讙讬砖 讘讝讛 讛驻专讬砖讛 讘住讬诪谉 专爪"讞 讬注讜讬讬谉 砖诐 讜讛谞诇注"讚 讘讝讛 讚诇讻讗讜专讛 拽砖讛 讗诐 讗讬转讗 讚砖讬讬讱 诇讘专讱 注诇 诪讛 砖讛讘讚讬诇 讬讜诐 讝讛 诪砖讗专 讬诪讬诐 讗"讻 注诇 讻诇 讛诪诇讗讻讜转 讛讗住讜专讜转 讘砖讘转 讜讘讬讜讛"讻 讻砖讬注砖讛 讗讜转诐 讘诪讜爪讗讬 砖讘转 讜讬讜讛"讻 讬讘专讱 注诇讬讛诐 讜专讗讬转讬 讘诪讙"讗 专讬砖 住讬诪谉 专爪讞 砖讻转讘 讘住"拽 讘' 讚诪讜爪讗讬 讬讜讛"讻 讬"讗 砖诪讞讝专 注诇讬讜 诇讛讜专讜转 砖讬讜诐 讝讛 拽讚讜砖 诪砖讗专 讬讜诐 讟讜讘 砖讗住讜专 诇讛讘注讬专 讗讜专 注讻"诇 讛诪讙"讗 讜讻讜讜谞转讜 诇讗驻讜拽讬 砖讗专 诪诇讗讻讜转 讛讗住讜专讜转 讘讻诇 讬讜诐 讟讜讘 讜讙诐 诇讚讘专讬讜 讗讻转讬 拽砖讛 讙诐 讘诪讜"砖 讬讞讝讜专 注诇讬讜 诪讟注诐 讝讛 讜诇讻谉 谞专讗讛 砖讘砖讘转 讻转讬讘 讗讬住讜专 讛讘注专讛 讘讛讚讬讗 诇讗 讛讜爪专讻讜 讞讻诪讬诐 诇转拽谉 讘砖讘讬诇 讝讛 诇讞讝讜专 讗讞专 讗讜专 诇讛讜专讜转 讚讘专 讝讛 讗讘诇 讘讬讜讛"讻 讛讬' 诪拽讜诐 诇讟注讜转 讜诇讜诪专 砖诇讗 谞讗住专讛 讘讜 讛讘注专讛 讗讬 诇诪"讚 讛讘注专讛 诇诇讗讜 讬爪讗讛 讜讗"讻 讗讬谞讛 讘讻诇诇 诪诇讗讻讛 讻诪讜"砖 讛转讜住' 讘驻住讞讬诐 讚祝 讛' 注"讘 讘讚"讛 诇讞诇拽 讘砖诐 专讬讘"讗 讜讗讬 诪砖讜诐 讚讻转讬讘 诇讗 转讘注专讜 讗砖 讜讙讜' 讘讬讜诐 讛砖讘转 讜讗转讬 诇讗驻讜拽讬 讬讜诐 讟讜讘 讻诪讜"砖 讛诪讙讬讚 诪砖谞讛 讘驻"讗 诪讛诇' 讬讜"讟 讛诇讻讛 讚' 讜谞讬诪讗 讙"讻 讚讗转讬 诇讗驻讜拽讬 讬讜讛"讻 讜讘讗诪转 讝讛 讗讬谞讜 讚讘讬讜讛"讻 诇讻"注 讗住讜专讛 讛讘注专讛 讻诪讜 讘砖讘转 讗讬 诪讟注诐 讚讬讜讛"讻 讙讜驻讬' 砖讘转 讗讬拽专讬 讗讬 诪讟注诐 讙"砖 砖讘转 砖讘转讜谉 诪砖讘转 讘专讗砖讬转 诇专讘 讗讞讗 讘专 讬注拽讘 讜诇专讘 驻驻讗 诇讻诇 诪专 讻讚讗讬转 诇讬' 讘讬讜诪讗 讚祝 驻"讗 讜专驻专诐 讚讗诪专 注讬专讜讘 讜讛讜爪讗讛 诇砖讘转 讜诇讗 诇讬讜讛"讻 讛专讬 讘讗诪转 讗诪专讜 讚讛讗 讚专驻专诐 讘讚讜转讗 讛讬讗 讻诪讘讜讗专 讘讻专讬转讜转 讚祝 讬"讚 讜讗驻讬诇讜 诇专驻专诐 砖讗谞讬 讛讜爪讗讛 讚讙诇讬 拽专讗 诪讚讗讬爪讟专讱 注转讬 讗驻讬诇讜 讘砖讘转 诪讻诇诇 讚讘讬讜讛"讻 诇讬讻讗 讗讬住讜专 讛讜爪讗讛 讻诪讘讜讗专 砖诐 讘讻专讬转讜转 讜讘讬讜诪讗 讚祝 住"讜 讗讘诇 讛讘注专讛 讗住讜专讛 讘讬讜讛"讻 讻诪讜 讘砖讘转 讜诇讗驻讜拽讬 砖诇讗 讬讟注讜 讘讝讛 转拽谞讜 诇讘专讱 注诇 讛谞专 讘讬讜讛"讻 诇诪爪讜讛 讜诇讞讝讜专 注诇讬讜 诪砖讗"讻 讘砖讘转 砖讛讜讗 专拽 讛讜讚讗讛 注诇 讗讜专 讛专讗砖讜谉 砖讘砖讘转 讘专讗砖讬转 讗讬谞讛 诪爪讜讛 诇讞讝讜专 注诇讬' 讜诇讜诇讗 讚诪住转驻讬谞讗 讛讬讬转讬 讗讜诪专 砖诪讛 砖讗诪专 专讘讗 讘驻住讞讬诐 讗讘讜拽讛 诇讛讘讚诇讛 诪爪讜讛 诪谉 讛诪讜讘讞专 诇讗 注诇 讛讘讚诇讛 讚诪讜爪讗讬 砖讘转 讗诪专 讝讛 讚讛专讬 讗讬谞讬 诪爪讜讛 诇讞讝讜专 注诇 讛谞专 诇讙诪专讬 专拽 讗讬 诪讬拽诇注 讜诇诪讛 讬讛讬' 诪爪讜讛 诇讞讝讜专 注诇 讗讘讜拽讛 讗讘诇 注诇 诪讜爪讗讬 讬讜讛"讻 讞诪专 讻谉 讜讘讝讛 讛讬' 谞讬讞讗 讘驻住讞讬诐 讚祝 拽"讙 注"讘 讘砖诪注讬' 讚专讘讗 讚讗讚诇讬拽 讗讘讜拽讛 诪砖专讙讗 讚讗诪专 专讘讗 砖诐 讚砖诪注讬' 诪讚注转讬' 讚谞驻砖讬' 注讘讬讚 讜砖讗诇讜 专' 讬注拽讘 讗讬 诇讗 砖诪讬注 诇讬' 诪讬谞讬' 讚诪专 讜讻讜' 讜讛砖讬讘 专讘讗 诇讗 住讘专 诪专 讗讘讜拽讛 诇讛讘讚诇讛 诪爪讜讛 诪谉 讛诪讜讘讞专 讜讻讘专 转诇讜 讝讬讬谞讬讬讛讜 讻诇 砖诇讟讬 讛讙讬讘讜专讬诐 讘讝讛 讚诇诪讛 讗诪专 诇讜 专讘讗 转讞诇讛 讚砖诪注讬' 诪谞驻砖讬' 拽注讘讬讚 讜注讬讬谉 讘讟"讝 住讬诪谉 专爪"讞 住"拽 讗' 讜讘诪讙"讗 住"拽 讚' 讜诇驻讬 诪"砖 谞讬讞讗 讚砖诪注讬' 讚专讘讗 砖诪注 诪专讘讗 讘诪讜爪讗讬 讬讜讛"讻 砖讗讘讜拽讛 讛讜讗 诪爪讜讛 诪谉 讛诪讜讘讞专 讜讛讬' 住讘讜专 砖讻讜讜谞转 专讘讗 讘讻诇 讛讘讚诇讜转 讗驻讬诇讜 讘诪讜爪讗讬 砖讘转 讜讛讛讜讗 注讜讘讚讗 砖诐 讘驻住讞讬诐 讛讬' 讘诪讜爪讗讬 砖讘转 讜诇讻谉 讛砖讬讘 专讘讗 讚诪讚注转讬' 拽注讘讬讚 讜讛讬' 住讘讜专 专' 讬注拽讘 砖讻讜讜谞转 专讘讗 砖讘砖讜诐 驻注诐 讗讬谉 讘讝讛 诪爪讜讛 诪谉 讛诪讜讘讞专 讜诇讻谉 砖讗诇 诇讜 讗讬 诇讗讜 讚砖诪讬注 诇讬' 诪讬谞讬' 讚诪专 讜讻讜' 讜讛砖讬讘讜 专讘讗 诇讗 住讘专 诪专 讜讻讜' 诪爪讜讛 诪谉 讛诪讜讘讞专 讜讛讬讬谞讜 讘诪讜爪讗讬 讬讜讛"讻 讜讗诪谞诐 诪住转驻讬谞讗 诇讞讚砖 讚讘专 砖讘诪讜爪讗讬 砖讘转 讗讬谉 讻讗谉 诪爪讜讛 诪谉 讛诪讜讘讞专 讜诪讞讜讜专转讗 讻诪讜 砖讻转讘转讬 讘讞讬讚讜砖讬讬 砖诐 讘驻住讞讬诐 注讬讬谉 注诇讬讜:


诪"讚 讛"讛 讗驻讬诇讜 讘诪讝讬讚 讜讻讜' 诇讛讜讚讬注讱 讻讞谉 讚讘"砖 拽诪"诇 诪讻讗谉 专讗讬' 诇诪讛 砖驻住拽 专讘 注诪专诐 讛讘讬讗讜 讛专讗"砖 讚讛诇讻讛 讻讘"砖 讘讝讛 讚讗诇"讻 讗讬讱 砖讬讬讱 诇诪讟注讬 讚转谞讗 讘诪砖谞转讬谞讜 诇讛讜讚讬注讱 讻讞谉 讚讘"砖 讗讬讱 砖讘讬拽 讻讜转讬讬讛讜 讚讘"讛 讜诇拽讜诇讗 讜讗砖诪注讬谞谉 讻讜转讬讬讛讜 讚讘"砖 讜诇讞讜诪专讛 讗诇讗 讜讚讗讬 讚讛诇讻讛 讻讘"砖 讜讗砖诪注讬谞谉 专讘讜转讗 讗诇讬讘讬讬讛讜 讜讗诪谞诐 讗讬谉 诪讝讛 专讗讬' 讻诇 讻讱 讻讬讜谉 讚注讻"驻 讙诐 讘"讛 诪讜讚讜 讚讬讜转专 讟讜讘 诇注砖讜转 讻讘"砖 讻诪讜"砖 讛专讗"砖 讙讜驻讬' 讜诇讻谉 讛讜讛 讞诪讬谞讗 讗驻讬诇讜 讘诪讝讬讚 讜谞拽讟 砖讻讞 诇讛讜讚讬注讱 讻讞谉 讚讘"砖 讜谞"诪 讙诐 诇讘"讛 讚注讻"驻 讗驻讬诇讜 讘砖讻讞 讟讜讘 诇讞讝讜专 诇诪拽讜诪讜:


讘注讝讛"讬 住诇讬拽 驻专拽 讗诇讜 讚讘专讬诐


讚讘专讬 讛讗诇讛 诪讻讘讜讚 诪讞讜转谞讬 讛专讘 讛讙讚讜诇 讛诪讜驻诇讙 讘转讜专讛 诪讜"讛 诇讬讘 谞专"讜 讘谉 讞讜转谞讬 讝拽谞讬 讛讙讗讜谉 讛诪讗讜专 讛讙讚讜诇 讛诪驻讜专住诐 诪讜讛专"专 诪讗讬专 驻讬砖诇 讘讜诪住诇讗 讝爪诇讛"讛 专爪讜谉 讗讚讜谞讬 讗讘讬 讛专讘 讛讙讗讜谉 讛诪讞讘专 谞专"讜 诇讛讚驻讬住诐 讘砖诐 讗诪专诐 讻讬 注专讘讬诐 讛诐 讬注谉 讘注转 讛转讞诇讜' 讛讚驻讜住 讛讬讜 讘注讜谞谞讜 讬讚讬讜 讗住讜专讜转 诇讞驻砖诐 讘讙谞讝讬 讛讻转讘讬诐 诪讞诪转 讞诇讬砖转 讻讞 (讜讘专讜讱 讛诪拽讜诐 讗砖专 注讝专谞讜 注讚 讻讛) 诇讻谉 讛讜讻专讞转讬 诇讛讚驻讬住诐 讻讗谉 砖诇讗 讘诪拽讜诪讜 讜讚讘专讬 驻讬 讞讻诐 讞谉:


讘专讻讜转 讚祝 讟' 注"讘. 拽"讙 驻专砖讬讜转 讗诪专 讚讜讚 讜诇讗 讗诪专 讛诇诇讜讬' 注讚 砖专讗讛 诪驻诇转谉 砖诇 专砖注讬诐. 讻转讘 诪讛专砖"讗 讘讞"讗 诪讻讗谉 拽' 诇诪讛 砖讻转讘讜 讘砖诐 讛诪讚专砖 砖讗讬谉 讗讜诪专讬诐 讛诇诇 讘讬讜诐 讗讞专讜谉 砖诇 驻住讞 诪砖讜诐 砖讗诪专 讛拽"讘讛 诪注砖讛 讬讚讬 讟讘注讜 讘讬诐 讜讗转诐 讗讜诪专讬诐 砖讬专讛 讜讛专讬 讛讻讗 讗诪专讜 讘讛讬驻讱 注讻"诇 讜讘诪住' 驻住讞讬诐 讚讱 拽讬"讝 注"讗 讗讜' 讛讻诇 诪讜讚讬诐 讜讻讜' 转讗讜转 专砖注讬诐 转讗讘讚 讛诇诇讜讬' 讚讘转专讬' 专讬砖 驻专拽讗. 讻' 诪讛专砖"讗 讘讞"讗 讟注诐 讘讝讛 注"驻讬 诪讚专砖 讛谞"诇 砖注诇 讻谉 讗讬谉 讗讜诪专讬诐 讛诇诇 讘讗讞专讜谉 砖诇 驻住讞 诇驻讬 砖谞讟讘注讜 讘讜 讛诪爪专讬诐 讜讛"谞 讗讬谉 诇讜诪专 讛诇诇讜讬' 注诇 讗讘讬讚转 讛专砖注讬诐 注讻"诇. 诪讜讻讞 诪讚讘专讬讜 讚讻讜诇讬 讗诪讜专讗讬 住讘讬专讗 诇讛讜 诇讛讱 诪讚专砖 讛谞"诇. 讜讗"讻 住转专 诇讚讘专讬 注爪诪讜 讜爪"注:


讜讛拽讜' 砖讛拽砖讛 诪讛专砖"讗 讘诪住' 讘专讻讜转 诪爪讗转讬 讘讝讜讛专 驻' 谞讞 讚祝 住"讗 注"讘 讚驻讜住 讗讚"讚. 讜讝"诇 讗讘诇 讘讝诪谞讗 讗讞专讬转讗 诇讬转' 讞讚讜讗 拽诪讬' 拽讘"讛 讻讝诪谞讗 讚讗转注讘讬讚讜 讞讬讬讘讜 注诇诪讗 讜讻讜' 讛讛"讚 讜讘讗讘讜讚 专砖注讬诐 专谞讛 讜讛谞"诪 讻讚 诪讟讬 讛讛讜讗 讝诪谞讗 讚讗讜专讬讱 诇讜谉 讜诇讗 转讗讘讬谉 诇讙讘讬' 诪讞讜讘讬讬讛讜 讗讘诇 讗讬 讗讬转注讘讬讚讜 注讚 讚诇讗 诪讟讗 讝诪谞讬讬讛讜. 讻讚讬谉 诇讬转 讞讚讜讗 拽诪讬' 注诇 讚讗转注讘讬讚讜. 讜讗讬 讟注诪讗 讗讬讛讜 注讚 诇讗 诪讟讗 讝诪谞讬讬讛讜. 讗诪讗讬 注讘讬讚 讘讛讜 讚讬谞讗 讗诇讗 讘讙讬谉 讚诪砖转转驻讬 讘讛讚讬讬讛讜 讚讬砖专讗诇 诇讗讘砖讗 诇讜谉. 讜讘讙"讻 注讘讬讚 讘讛讜 讚讬谞讗. 讜讗讜讘讬讚 诇讜谉 诪注诇诪讗 讘诇讗 讝诪谞讗. 讜讚讗 讛讜讗 讚讗讘讗讬砖 拽诪讬'. 讜讘讙"讻 讗讬讟讘讬 诪爪专讗讬 讘讬诪讗. 注"讻 讛爪讜专讱 诇注谞讬谞讬谞讜. 讜转讜讻谉 讻讜讜谞转讜 讚讛诪爪专讬讬诐 讘拽砖讜 诇讛专注 诇讬砖专讗诇 讘砖讘讬诇 讻讱 谞讟讘注讜 讘讬诐. 讛讙诐 砖注讚讬讬谉 诇讗 谞转诪诇讗 住讗转诐. 讜诇讻谉 诇讗 讞讚讬 拽讘"讛 讘讗讘讜讚诐 讜讗讬谉 讗讜诪专讬诐 讛诇诇 讜讗"讻 诪转讜专抓 拽讜' 诪讛专砖"讗 讛谞"诇 讛讗 讚拽讗诪专 讚讜讚 讛诪诇讱 讛诇诇讜讬' 讘诪驻诇转谉 砖诇 专砖注讬诐 讛讬讬谞讜 讛讬讻讗 讚谞转诪诇讗 住讗转诐 讬砖 讞讚讜讜转讗 讻诇驻讬 砖诪讬讗. 讗讘诇 讘诪爪专讬讬诐 讚诇讗 谞转诪诇讗 住讗转诐 讗诇讗 讘砖讘讬诇 砖讘讗讜 诇讛专注 诇讬砖专讗诇 讜讘砖讘讬诇 讻讱 谞讟讘注讜. 讜讗讬谉 诇讜诪专 讛诇诇. 讜注"驻讬 讛讝讜讛专 砖讛讘讗转讬 讬砖 诇驻专砖 驻讬' 讛驻住讜拽 讘驻' 讘砖诇讞 讛' 讬诇讞诐 诇讻诐. 驻讬专砖"讬 诇讻诐 讘砖讘讬诇讻诐. 讻诇讜诪专 砖注讚讬讬谉 诇讗 谞转诪诇讗 住讗转诐 讜诇讗 讛讙讬注 讝诪谉 诇讗讘讚诐. 专拽 讘砖讘讬诇 讬砖专讗诇 讚讛讬' 诪爪讬拽讬诐 诇讛诐. 讜讝讜 讛' 讬诇讞诐 诇讻诐 讘砖讘讬诇讻诐 讜讗转诐 转讞专讬砖讜谉 诪诇讜诪专 讛诇诇 讜拽"诇: (注讚 讻讗谉 讚讘专讬 讻讘讜讚 讛专讘 讛讙讚讜诇 诪讜讛专"专 诇讬讘 驻讬砖诇住 讛谞"诇)


讜注转讛 谞转讞讬诇 讘注讝讛"讬 驻专拽 讛专讜讗讛





诪专讗讬转 讛注讬谉

讞讚 注讘讬讚 讻讘"砖 讘砖讜讙讙 讜讗砖转讻讞 讗专谞拽讬 讚讚讛讘讗. 讗驻砖专 讚专讱 专诪讝 讜讚专砖 讚讘专讻转 讛诪讝讜谉 讛讜讗 诇讛诪砖讬讱 砖驻注 讘专讻讛 诇砖讻讬谞讛 讜讛讬讗 谞拽专讗转 讝讛讘 讻讬讚讜注 讜讗驻砖专 诇专诪讜讝 讻讬 讝讛讘 专诪讝 讗讜转 讝' 诇诪' 砖讛讬讗 砖讘讬注讬转 讞讙"转 谞讛讬"诐 讜爪专讬讱 诇讛诪砖讬讱 诇讛 诪讛' 注讬诇讗讛 讘讬谞讛 讜讘转讜讻讛 谞注诇诐 诪讗讘讗 讜注讬"讝 讬砖 讝讬讜讜讙 讜讝讛 专诪讝 讛' 讜注讬"讝 讘' 诪转讬讞讚讬谉 讝讜"谉 讜讝讛 专诪讝 讝讛讘 讜讝讛 砖讛砖转讚诇 讜谞讝讚专讝 诇讘专讱 讘诪拽讜诪讜 讚讗祝 讘讬转 讛诇诇 诪讜讚讜 讚砖驻讬专 谞讗讛 讻诪"砖 讛专讗砖讜谞讬诐 讗诇讗 讘讚讬注讘讚 诇讗 讗讟专讞讜讛讜 讜讝讛 砖讛讞诪讬诐 注诇 注爪诪讜 诇转拽谉 讛砖讻讬谞讛 讘讞讬谞转 讝讛讘 讗砖讻讞 讗专谞拽讬 讚讚讛讘讗. 讜讗讜转讜 砖注砖讛 讘诪讝讬讚 讻讘"讛 砖诇讗 讻讚讬谉 讜讛讙讘讬专 讛讚讬谞讬谉 讘诪讬讚讬 讚讗讻讬诇讛 讗讻诇讬讛 讗专讬讛 讙讬诪讟专讬讗 讙讘讜专讛 讜驻讙注 讘讜 诪讚转 讛讚讬谉 砖注砖讛 砖诇讗 讻讚讬谉:


诪讛 讬讜谞讛 讻谞驻讬讛 诪讙讬谞讜转 注诇讬讛 讜讻讜'. 驻讬专讜砖 砖讘讜专讞转 讗讜 谞诇讞诪转 讘讻谞驻讬讛. 讜讻谉 讬砖专讗诇 讛拽讘"讛 讘专讜讘 专讞诪讬讜 专讜讗讛 讙诐 讛诪爪讜转 砖注转讬讚讬谉 诇拽讬讬诐 讜谞讬爪讜诇讬诐 讘注讘讜专诐 讜讛讜讗 讻谞讙讚 讞诇讜拽转 讬讜谞讛 砖讘讜专讞转 讘讻谞驻讬讛. 讜讗诐 讬砖 诇讛诐 诪爪讜转 砖拽讬讬诪讜 讻讘专 讜讻诇 诪爪讜讛 拽谞讛 住谞讬讙讜专 讗讞讚 讛诪诇讗讻讬诐 砖谞讘专讗讜 诪讛诪爪讜转 谞诇讞诪讬诐 注诐 讛拽讟讬讙讜专讬诐 讜讛讬讗 讻谞讙讚 讞诇讜拽讛 讗讞专转 砖诇 讛讬讜谞讛. 讜诇诇讬砖谞讗 讗讞专讬谞讗 诪讛 讬讜谞讛 讻谞驻讬讛 诪讙讬谞讜转 注诇讬讛 讻讱 讬砖专讗诇 诪爪讜讜转 诪讙讬谞讜转 注诇讬讛谉 讚讗注讬拽专讗 诇讗 转讘讗 讛专注讛 讜诇讗 转讛讬讛 讙讝专讛 讞"讜:





驻转讞 注讬谞讬诐

讗谞讟专讜 诇讬 讚讗谞砖讗讬 讬讜谞讛 讚讚讛讘讗. 讗驻砖专 诇转转 讟注诐 诇专讘讛 讘专 讘专 讞谞讛 讚诇讗 讛讜爪讬讗 砖拽专 诪驻讬讜 讞"讜 讗诇讗 拽讜砖讟讗 拽讗诪专 讜讛注谞讬谉 讻讬 讛砖讻讬谞讛 讛讬讗 讛讗诐 讛诪讬住专转 讜讘讚专讱 讛讗讚诐 诪转诇讜讛 注诐 讛砖讻讬谞讛 讜讛讬讗 诪讚转 讛讚讬谉 讚讬谞讗 讚诪诇讻讜转讗 讚讬谞讗 讜讗驻砖专 砖讝讛讜 讟注诐 诪讛 砖讗诪专讜 讻诇 讛讚专讻讬诐 讘讞讝拽转 住讻谞讛 诪住讬讘讛 砖讗谞讜 诪转讞讘专讬诐 讜诪转诇讜讬诐 讘砖讻讬谞讛 讜讛讬讗 诪讚转 讛讚讬谉 讜爪专讬讱 诇讚拽讚拽 诪讗讚 讘讚专讱. 讜讻诪注讟 讬讜转专 爪专讬讱 诇讬讝讛专 讘讚专讱 讘讚拽讚讜拽讬 诪爪讜转 讜诇讬砖诪专 诪讞讟讗 讜诇讛专讛专 讜诇注住讜拽 讘转讜专讛 讬讜转专 诪讝诪谉 砖讛讜讗 讘讘讬转讜. 讜诪讻讗谉 转讜讻讞转 诪讙讜诇讛 诇注讜讘专讬 讚专讱 讗砖专 谞专讗讛 讘注讬谞讬讛诐 讻讬 讛诇讬讻转诐 讘讚专讱 驻讜讟专转诐 诪讻诇 讛诪爪讜转. 诇讗 讗诇讬讻诐 讻诇 注讜讘专讬 讚专讱 讛讘讬讟讜 讜专讗讜 砖讗转诐 讘诪拽讜诐 住讻谞讛 讜讻讱 讛讬讗 讛诪讚"讛 诪讚转 讛讚讬谉 讜讗讬谉 诇讛讗专讬讱 讻讗谉 讘讝讛 讜讛' 讛讟讜讘 讬讻驻专 讘注讚 讻讬"专. 讜讬讚讜注 讚讘专讻转 讛诪讝讜谉 讛讜讗 诇讛诪砖讬讱 讘专讻讜转 讘讞砖讘讜谉 诇砖讻讬谞转 注讜讝谞讜 讻诪"砖 专讘讬谞讜 讛讗专"讬 讝爪"诇 讜讗"讻 讘讚专讱 爪专讬讱 诇讚拽讚拽 讘讬讜转专 讘讘专讻转 讛诪讝讜谉 诇驻讬 讛讗诪讜专. 讛讜讗 讗砖专 讚讬讘专 专讘讛 讘讘"讞 讘讞讻诪讛 讬住讚 讗专"砖 讗谞砖讗讬 讬讜谞讛 讚讚讛讘讗 讬讜谞讛 砖讛讜讗 讻讬谞讜讬 诇砖讻讬谞讛 讚讚讛讘讗 砖讛讬讗 诪讚转 讛讚讬谉 讗砖专 砖诐 讛讝讛讘 砖讻讞转讬. 讻诇讜诪专 砖讻讞转讬 诇讛砖驻讬注 诇砖讻讬谞讛 注诇 讬讚讬 讘专讻转 讛诪讝讜谉 讜砖驻讬专 拽讗诪专 讗谞砖讗讬 讬讜谞讛 讚讚讛讘讗:
讜讛谞讛 讛专讘 讟"讝 住讬' 拽驻"讚 专诪讬 讜诪拽砖讛 诪讛讗 讚诇注讬诇 讘住诪讜讱 讚讛讱 转诇诪讬讚讗 讚注讘讬讚 讘砖讜讙讙 讻讘"砖 讜讗砖讻讞 讗专谞拽讬 诇诪"砖 驻"拽 讙讘讬 专' 讟专驻讜谉 讻讚讗讬 讛讬讬转 诇讞讜讘 讘注爪诪讱 讜讻讜' 讜转讬专抓 注"砖 讜转讬诪讛 砖谞注诇诪讜 诪诪谞讜 讚讘专讬 专讘讬谞讜 讬讜谞讛 讜讛转讜住' 拽讚诪讜 砖专讬诐 讘讝讛 讜注诪"砖 讘住' 讛拽讟谉 诪讞讝讬拽 讘专讻讛 砖诐 讘住"讚:





砖注专讬 转讜专转 讘讘诇

(谞讙 住注"讘) 讗讞讚 讜讻讜' 讜讗讞讚 讜讻讜' 讘诪砖诪注 讗诇讗 砖诪诪讛专讬谉 讜讻讜' 讬讜转专 讜讻讜'.鈥斪涀⒆欁� 讝讛 讬砖 讘讘"拽 爪讙 讘.

